kadaga mubanja ssente zenamukolerako - musamize - Radio Simba, The Best Luganda Station in the World !\nkadaga mubanja ssente zenamukolerako – musamize\nOmusamize Damiano Akuze nga ono mutuuze w’e Buwala, Buganda Zooni mu Lulyambuzi Parish mu Disitulikiti y’e Kamuli avuddeyo naddukira mu Kkooti enkulu e Jinja nga ayagala emuyambe ewalirize Sipiika wa Palamenti Rebecca Alitwala Kadaga amusasule ssente ze obukadde 200 zagamba nti yalina okuzimusasula oluvannyuma lw’okumukolera eddagala eryamuyamba okufuuka ow’amaanyi mu by’obufuzi emyaka 29 egiyise.\nAkuze agamba nti nga September 1, 1990 Kadaga yagenda mu ssabo lye nga ayagala amuyambe era namukolera eddagala nerikola kyokka nagaana okumusasula.\nKkooti olunaku lweggulo yawandiikidde Kadaga ebbaluwa emuyita yewozeeko era oluvannyuma egyakuvaayo n’olunaku olw’okutandika okuwulira omusango.\nAkuze agamba nti azze omukolako emirundi egiwera era nga muntandikwa yamusaba amuyambe amukoleko afune ekifo eky’amaanyi mu Gavumenti era avugibwe mu convoy nga Pulezidenti. Ono agamba nti Kadaga teyalina ssente mu kadde ako era nebakiriziganya nti bwalifuna omulimu ajjakumusasula.\nAkuze agamba nti yakola ku Kadaga okumala enaku 2 era nga 3 September, 1990 Pulezidenti Yoweri Kaguta Museveni yamuyita namuwa omulimu. Akuze agamba nti Kadaga yamusasulako akakadde kamu mu October, 2017 endala obukadde 204 nagaana okubusasula.\nAkuze era agamba nti Kadaga yamusuubiza okumuzimbira ennyumba yabukadde 100, amugulira emotoka ekika kya Tipper yabukadde 60, ettaka lyabukadde 40 wamu n’ente 4 era nga bino biweza obukadde 204.\n· June 1, 2019 ·1 min read·9 views\nAba Makerere University bakungubagidde Prof. Nsibambi\nOno agamba nti wakuleeta obujulizi nga okuwulira omusango kutandise obulaga nga bwabadde amukolako era nga amuwa n’eddagala okutuuse mu October 2017 era obwoleka nga Kadaga bwavudde ku ndagaano gyebakola.\nPrevious owa bbaasi ya yy eva e Mbale atisse kabindo\nNext updf ekutte abaccayina n’ennuuni nga bazikukusa\nBasatu bafiiridde mu kabenje e Migyera


Olubereberye 29 LCB - 创世记 29 CCB | Biblica América Latina\nOlubereberye 29 LCB - 创世记 29 CCB\n1Awo Yakobo ne yeeyongerayo mu lugendo lwe, n’atuuka mu nsi y’abantu b’ebuvanjuba. 2 Bwe yatunula n’alaba oluzzi mu nnimiro, ng’ebisibo bisatu eby’endiga zigalamidde awo ku lwo, kubanga awo we zaanywesezebwanga. Ejjinja eryasaanikiranga ku mumwa gw’oluzzi olwo lyali ddene, 3 era ebisibo bwe byakuŋŋaananga, abasumba ne balyoka baliyiringisa okuliggya ku mumwa gw’oluzzi ne banywesa endiga; bwe zaamalanga ne balizzaako.\n4 Awo Yakobo n’abuuza abasumba nti, “Abooluganda muva wa?” Ne bamuddamu nti, “Tuva Kalani.”\n9 Yakobo bwe yali akyayogera nabo, Laakeeri n’atuuka n’endiga za kitaawe. Kubanga ye yali azirunda. 10 Yakobo bwe yalaba Laakeeri, muwala wa Labbaani, mwannyina nnyina, n’endiga za Labbaani, n’agenda n’ayiringisa ejjinja okuva ku mumwa gw’oluzzi n’anywesa endiga za Labbaani. 11 Yakobo n’alyoka agwa Laakeeri mu kifuba, n’ayimusa eddoboozi n’akaaba. 12 Yakobo n’alyoka ategeeza Laakeeri nti, waluganda ne kitaawe, era ye mutabani wa Lebbeeka. Laakeeri kwe kudduka n’ategeeza kitaawe.\n13 Awo Labbaani bwe yawulira ebya Yakobo, mutabani wa mwannyina, n’adduka okumusisinkana, n’amugwa mu kifuba n’amulamusa bulungi, n’amutwala mu nnyumba ye. Yakobo n’ategeeza Labbaani byonna ebyaliwo. 14 Labbaani n’agamba nti, “Mazima oli ggumba lyange, era nnyama ya mubiri gwange! N’abeera naye omwezi mulamba.” 15 Awo Labbaani n’agamba Yakobo nti, “Olw’okubanga oli waluganda ky’onoova ompeerereza obwereere? Ntegeeza empeera yo bw’eneebanga.”\n16 Labbaani yalina bawala be babiri; erinnya ly’omukulu nga ye Leeya ne ly’omuto nga ye Laakeeri. 17 Leeya yali manafu, kyokka ye Laakeeri nga mulungi era nga w’amaanyi. 18 Yakobo yayagala Laakeeri, era n’agamba Labbaani nti, “Nzija kukuweereza[a] emyaka musanvu olwa muwala wo omuto Laakeeri.”\n19 Labbaani kwe kumuddamu nti, “Kituufu okumuwa ggwe ne ssimuwa musajja mulala yenna. Beera nange.” 20 Bw’atyo Yakobo n’akolerera Laakeeri emyaka musanvu, naye ne giba ng’ennaku obunaku gy’ali kubanga yamwagala nnyo.\n21 Awo Yakobo n’agamba Labbaani nti, “Kale mpa mukazi wange, mmutwale, kubanga ekiseera kye twalagaana nkimazeeko.”\n22 Labbaani kwe kukuŋŋaanya abantu b’ekifo ekyo, n’akola embaga. 23 Naye mu kiro Labbaani n’atwala muwala we Leeya n’amuwa Yakobo okumutwala okuba mukazi we.[b] 24 Labbaani yali awadde Leeya Zirupa amuweerezenga.\n25 Bwe bwakya, Yakobo n’alaba nga bamuwadde Leeya. Kwe kugamba Labbaani nti, “Onkoze ki kino? Saakuweereza lwa Laakeeri? Kale lwaki onimbye?” 26 Labbaani n’amuddamu nti, “Mu nsi yaffe tekiri mu buwangwa bwaffe, omuto okusooka omukulu okufumbirwa. 27 Sooka omale n’ono wiiki eno emu, n’oli tugenda kumukuwa; kyokka olimukolerera okumala emyaka emirala musanvu.”\n28 Ekyo Yakobo n’akikkiriza, n’amalako wiiki emu eyo, Labbaani n’alyoka amuwa Laakeeri muwala we okuba mukazi we. 29 Labbaani n’awa Laakeeri Biira amuweerezenga. 30 Yakobo n’atwala Laakeeri n’aba mukazi we; n’ayagala Laakeeri okusinga Leeya, n’aweereza Labbaani emyaka egyo emirala omusanvu.\n31 Mukama bwe yalaba nga Leeya akyayibbwa n’aggula olubuto lwe. Laakeeri ye yali mugumba. 32 Leeya n’aba olubuto, n’azaala omwana wabulenzi. N’amutuuma erinnya Lewubeeni, ng’agamba nti, “Kubanga Mukama alabye okubonyaabonyezebwa kwange: ddala baze ananjagala.”\n33 N’aba olubuto olulala, n’azaala omwana mulenzi, n’agamba nti, “Kubanga Mukama alabye nga ndi mukyawe, kyavudde ampa omwana owoobulenzi omulala; n’amutuuma erinnya Simyoni.” 34 Ate n’aba olubuto n’azaala omwana mulenzi, n’agamba nti, “Kale kaakano baze ajja kuba bumu nange, kubanga mmuzaalidde abaana abalenzi basatu.” Omwana kyeyava atuumwa Leevi.\n35 Era Leeya n’aba olubuto n’azaala omwana wabulenzi, n’agamba nti, “Ku luno nzija kutendereza Mukama,” kyeyava amutuuma Yuda; n’alekayo okuzaala.\n1雅各继续前行，来到东方人住的地方， 2 看见田间有一口井，有三群羊卧在井边，因为当地人用那口井的水饮羊。井口盖着一块大石头。 3 羊群聚集在井旁的时候，牧人就把石头挪开饮羊，随后再把石头挪回原处。\n4 雅各问牧人：“弟兄们，你们是从哪里来的？”他们说：“我们是从哈兰来的。” 5 雅各问道：“你们认识拿鹤的孙子拉班吗？”他们说：“我们认识。” 6 雅各又问：“他好吗？”他们回答说：“很好。你看，他的女儿拉结带着羊群来了。” 7 雅各对他们说：“太阳还高，不到把羊关起来的时候，你们饮了羊，再放它们去吃草吧！” 8 他们说：“不行，要等所有的羊群到齐，有人挪开井口的石头后，才能饮羊。”\n9 他们还在说话的时候，拉结就带着她父亲的羊群来到井边，她是个牧羊女。 10 雅各看见表妹拉结和舅父拉班的羊群来了，就上前把井口的石头挪开，饮他舅父的羊。 11 他亲吻拉结，并放声大哭。 12 雅各告诉拉结自己是她父亲的外甥，是利百加的儿子。拉结便跑去告诉她父亲。\n13 拉班听见外甥雅各来了，就跑去迎接他，拥抱他，亲吻他，然后把他接到自己家里。雅各把事情的经过告诉他。 14 拉班高兴地说：“你真是我的骨肉之亲啊！”雅各在拉班家里住了一个月。\n15 一天，拉班对他说：“虽然我们是亲戚，也不能让你白白地替我工作。告诉我，你希望得到什么报酬？” 16 拉班有两个女儿，大的叫利亚，小的叫拉结。 17 利亚两眼无神[a]，而拉结长得美丽出众。 18 雅各爱上了拉结，于是对拉班说：“我愿意为你工作七年，请你把拉结许配给我。” 19 拉班说：“把她嫁给你比嫁给外人好，你就留下来吧！” 20 雅各为了拉结给拉班工作了七年。因为他深爱拉结，所以这七年在他眼中就像短短的几天。\n21 一天，雅各对拉班说：“期限已经满了，现在请把我妻子给我，我好和她同房。” 22 于是，拉班就摆设宴席款待当地的人。 23 到了晚上，拉班却把女儿利亚送给雅各，雅各和她同房。 24 拉班又把自己的婢女悉帕送给女儿利亚做婢女。\n25 第二天早上，雅各才发现娶的是利亚，就对拉班说：“你对我做的是什么事啊！我服侍你不就是为了拉结吗？你为什么骗我？” 26 拉班说：“依照本地的习俗，妹妹不能比姐姐先出嫁。 27 等这七天的婚期过了，我就把拉结也许配给你，你再替我工作七年。”\n28 雅各同意了。过了七天，拉班把女儿拉结嫁给雅各， 29 又把自己的婢女辟拉送给拉结。 30 雅各也和拉结同房，他深爱拉结，胜过爱利亚。他又替拉班工作了七年。\n31 耶和华看见利亚失宠，就使利亚生育，但拉结却不生育。 32 利亚怀孕生了一个儿子，给孩子取名叫吕便[b]。她说：“耶和华看见了我的痛苦，现在我丈夫一定会爱我。” 33 她又怀孕生了一个儿子，就说：“耶和华听见了我丈夫不爱我，所以又给我这个儿子。”于是，她给孩子取名叫西缅[c]。 34 她又再度怀孕，生了一个儿子，就说：“这次我丈夫一定会依恋我，因为我给他生了三个儿子。”于是，他给孩子取名叫利未[d]。 35 后来，利亚再次怀孕，生了一个儿子，她说：“这次我要赞美耶和华！”于是，她给孩子取名叫犹大[e]。之后，利亚停止了生育。


Bukedde Online - Eddy Kenzo alumbye Serena\nEddy Kenzo alumbye Serena\nTuttunke mu kumiringisa obuugi...\nSitaani tokema engalo zange ne zikwatako......\nEDIRISA Musuuza abangi gwe bamanyi nga Eddy Kenzo ekivvulu kimuwuuba. Ennaku zino asiiba atambula ku leediyo ne ttivvi ng’ategeeza abantu ng’olunaku mulindwa bwe lutuuse. Omanyi loodi ono ategese ekivvulu ekituumiddwa ‘‘10 Years of Eddy Kenzo’’ ku Serena Hotel mu Kampala ku Lwokutaano nga January 4, 2018.\nBwe yabadde ku Bukedde Fa Ma, mu pulogulaamu ya Bukedde Butya ne Simo Omunene w’omu kibuga wamu ne Kayibanda ku Lwokutaano, Eddy Kenzo yagambye nti alina ensonga lwaki ajaguza n’ayita abawagizi be okumwegattako kubanga ligenda kubeera ssanyu jjereere.\nYagambye nti agenda kukuba ennyimba ze enkadde nga Yannimba, Sitya Loss, Bolingo n’endala ezaamuyingiza ekisaawe ky’okuyimba okutuuka ku ziriko kati nga Mbakooye, Jubilation ne Love Don’t Care. Yagambye nti okuyingira 100,000/-, 300,000/- ne 3,000,000/-. Enkeera ajja kubeera ku Afro Club Kasangati ate ku Ssande abeere ku Freedom City e Namasuba. Ekivvulu kino kiwagiddwa Vision Group efulumya ne Bukedde


Bukedde Online - Ssente za Pulezidenti zitabudde aba taxi b’e Kamwokya.\nSsente za Pulezidenti zitabudde aba taxi b’e Kamwokya.\nOgwa Lwakataka gwongezeddwayo\nENSIMBI obukadde 30 omukulembeze w’e ggwanga bweyawa aba taxi b’e Kamwokya zibatabudde kubula kugwangana mu bulago olw’engabana n'ensasanya okubula.\nAba Taxi bano abegattira mu kibiina kya New Kamwokya Taxi Driver’s And Conductor’s Association abakulemberwa Emmanuel Lutakome bebali mu kulwanagana oluvanyuma lw’ensimbi zino okubatabula nebekutulamu ebiwayi bibiri okuli ekya Ssentebe Lutakome nekya Abudal Rashid Ssebukyu abawakanya engeri ssentebe nakakiike gyebabulankanyamu ssente zino zebatabawaako mbaliririra nga bano badukira mu ofiisi ya RCC wa Kampala Farida Mayanja Mpiima ne ku poliisi ya Kira Rd okufuna obwenkanya.\nMu Lukiiko olw’ategekeddwa RCC ku Kisaawe kya Kira Rd poliisi okutabaganya enjuuyi zombi Ssebukyu yategezeza olukiiko nga ssente zino Pulezidenti zeyabawa bwezatuuka mu ofiisi yabwe Ssentebe Lutakome yasalawo okuzigulamu e mmotoka ya stage nga tabagambye lwadde ba memba b’akakiiko ke kyebakiriza wabula ate okuwulira ssentebe ng’abagamba emmotoka yaguliddwa ku looni era erina okukola ssente ezijisasula\nokujimalayo ekintu kyebatakiriziganya nakyo kubanga ssente ezabaweebwa\nzali zimala okugula emmotoka.\nOno agamba basalawo okukwata emmotoka nebajitwala ku poliisi ya Jinja Rd okufuna ekituufu wabula nga ssentebe yalemwa okunyonyola ebikwata ku mmotoka era okuva olwo bebakwata ssente z’ayo era ono yasabye olukiiko lwa Lutakome okubawa embaliririra bukyanga bayingira mu ofiisi nga kino kyawadde omuwandiisi w’ekibiina kino obuzibu okunyonyola olukiiko embalirira.


Bukedde Online - Omulamuzi alagidde abagambibwa okutta Kaweesi babaliyirire\nOmulamuzi alagidde abagambibwa okutta Kaweesi babaliyirire\nDisitulikiti Khadi w'e Lwengo alabudde ku...\nAbamu ku bagambibwa okutta Kaweesi abagenda okuliyirirwa nga bava ku kkooti\nKKOOTI enkulu eragidde gavumenti okuliyirira abasibe 22 abaakwatibwa ku musango gw’okutta afande Andrew Felix Kaweesi n’obukadde 80 eri buli omu olw’okubatulugunya.\nOmulamuzi Margret Oguli okuyisa ekiragiro kino asinzidde ku lipooti okuva mu basawo ba African Centre for Treatment and Rehabilitation of torture victims e Kamwokya abeekebegya abasibe ne babasangako ebiwundu nga abamu ebitundu by'omibiri gyabwe ebimu tebikyakola bulungi.\nOmulamuzi Oguli agambye nti abasibe bakwatibwa n'eryanyi okuva mu maka gaabwe nga balamu bulungi kyokka kati kyewunyisa okuba nga abamu bawenyera, abamu batambulira ku miggo ekintu ekiraga nti batulugunyizibwa mu ngeri ez'enjawulo embeera etyoboola ekitiibwa kyabwe.\nOguli alagidde abasibe bonna batwalibwe mu ddwaliro bajjanjjabibwe era eddwaliro liweereze lipooti ku mbeera gye balimu buli mwezi wabula n'agaana okubata nga bwebaali basabye nga agamba nti bakyalina omusango gw’okutta Kaweesi gwe bavunaanibwa.\nBano okutuuka okufuna obuweerero buno bayita mu looya waabwe Radilus Rwakafuzi ne bategeeza kkooti nga bwe batulugunyizibwa nga bali ku poliisi ezenjawulo Gavumenti ne byewakanya ekyawaliriza omulamuzi Oguli okulagira batwalibwe mu ddwaliro bakeberebwe.


Luganda - NBS2GO in Luganda\nEngeri Ey’okutandikamu Akabiina Akayiga Baibuli.\nTukkiriza nga Katonda ayagala okukukozesa nga bw’oli, w’obeera, by’okola oba n’engeri gy’otabaganamu n’abalala okuleetawo enjawulo kulw’obulamu obutagwaawo.\nOkutandika, wano waliwo emitendera esatu:-\n.......kitandika na kusaba era n’enkolagana.\n●Sabira mukwano gwo anakuyamba okutandika akabiina ak’’okuyiga Baibuli.\n●Musabirenga wamu bulijjo. Musabe Katonda enteekateeka ze n’okulungamya kwe.\n● Musabe nga bwe mutambula okwetooloola mu kitundu kyammwe. Musabe omukisa gwa Katonda\n● Musabire abantu nga mwatula amannya gaabwe. Musabe Mukama omwaganya ogw’okusisinkana,\nokufaayo eri abalala n’okuweerezagananga.\n● Mubasabire bafune okuyaayaana okusoma bayibuli.\n● Sisinkana abo ababeera, abakolera mu kitundu gy’obeera oba b’otabagan nabo mu kitundu kyo. Beera wa mukwano era nga ozzaamu amaanyi.\n● Tandikawo emboozi, buuza ebibuuzo ebirungi, era beera muwuliriza mulungi.\n● Mumaleeko obudde wamu ku ka Caayi oba eky’emisana.\n● Noonya emyagaanya gy’okwagala, okugaba n’okuwereza.\n2. TEEKAWO ENKOLAGANA\n......zuula abo abakyetaaga.\n● Londa ennaku z’omwezi, obudde n’ekifo.\n● Kola olukalala lw’abantu b’oyagala bajje.\n● Saba era obaanirize.\n● Tekateeka okubawa ebiweweeza bw’oba ng’okyagadde.\n● Wandiika olukalala lw’ebibuuzo eby’okunyumyaako oba tekateekayo ekintu kye munaakola nga\nkibagatta nga mukungaanye.\n● Gabula ka caayi oba kakawa, n’obw’okulya obutonotono bwekiba nga kyagalwa.\n●Baanirize, weyanjule era naawe omanye buli omu kubo (weyambise ebibuuzo oba eky’okukola)\nera obawe akadde okunyumirwa.\n●Nga enkomerero y’akaseera ako enateera okutuuka, yogera ekintu nga bw’oti: Tubadde\nn’akaseera akasuffu awamu. Njayaana okuteekawo embeera ennungi era n’ekitundu ekifaayo Abantu nga ffe wetuyinza okuyigira Baibuli awamu nga tuzuula kiki ky’eyogera era n’engeri jekikwata ku buli ssekinoomu ku ffe. Bambi muntegeeze oba nga mwandikyagadde.\n● Wanula ku Mutimbagano Eby’okuyiga bino era obifulumye mu kyapa buli muntu omuwe.\n● Londako kimu ku by’okuyiga ebina Eby’eby’awandiikibwa Ebikuweereddwa ku Mutimbagano\n● Abayizi bajja kwetaagayo akatabo akatono ak’okuwandiikamu okusobola okukuuma ebibeera\nbiddidwamu mu buli bibuuzo by’olunaku.\nEmisomo gya Bayibuli mu Luganda\nEKITANGALA (Luganda - Light)\nEKITANGALA: Obulamu bw’enfuddu eyomumazzi buli mu nnyanja. Singa ebeera evudde mu kifo kyayo eky’obutonde mwebeera olw’ekitangala ekitali kya bulijjo, olwo okufa kuba kugituseeko. Yesu yagamba nti, “Nze kitangaala eky’ensi... ekitangaala ekileeta obulamu” Yokaana 8:12. Ssoma mu ngeri ey’ebuziba amasomo ana agetoolorera ku bulamu, enkolagana, ebyamagero, n’obubaka bwa Yesu okuva mu njiri zona ennya.\nOMUTIMA (Luganda - Heart)\nOMUTIMA: Ekigambo kya Katonda kikyusa omutima! Amasomo abiri agasooka gassa essira ku mutima gwa Katonda eri ggwe era n’engeri omutima gwo gyegusobola okufuuka amaka ga Kristo. Amasomo abiri agasembayo gakulungamya okugenda buziba mu byawandiikibwa ebikuzaamu amanyi n’okugumya omutima gwo. Amasomo gano aga Baiburi 5 gava mu byawandiikibwa ebyenjawulo okuva mu ndagaano enkadde n’empya.


ababaka ba nrm batabukidde kiwanda - Radio Simba, The Best Luganda Station in the World !\nababaka ba nrm batabukidde kiwanda\nAbabaka ba Palamenti ab’akabondo akakola ku nsonga z’abaana aka Parliamentary Forum on Children bawadde Minisita omubeezi ow’ebyobulambuzi, Godfrey Kiwanda Ssuubi ennaku 4 zokka ng’amaze okwetondera Bannayuganda wamu n’okumenyawo enteekateeka z’awomyemu omutwe z’okufuula abakazi b’obubina eky’obulambuzi mu mpaka ze baatuumye ‘Miss Curvy’.\nMu kwogerako eri bannamawulire ku palamenti , ssentebe w’akabondo k’abaana era omubaka akiikirira Ayivu County mu Palamenti, Bernard Atiku agambye nti singa Olwokubiri lwa ejja lutuuka nga Kiwanda tanneetondear Bannayuganda n’okusazaamu empaka zino, bagenda kuleeta ekiteeso mu palamenti ekimuggyamu obwesige ku bwaminisita kuba atyobodde nnyo ekitiibwa ky’abakazi.\nAtiku ategeezezza nti enteekateeka za minister ez’okufuna abawala abalina amakudde bakole nga eky’obulambuzi zigenda kuletera abaana abawala abali mu masomero okwongera okwononeka wamu n’okugenda mu madduka ag’enjawulo agatunda ebiragala ebikola amakudde ekintu ekiyinzza okuba eky’obulabe enyo eri obulamu bwabwe kyagambye nti minister alina okuvayo yetondere eggwanga.\nAtiku era anenyezza nnyo abakungu abakulira ekitongole kya Uganda Tourism Board olw’okulemererwa okuwabula Minisita Kiwanda ng’aleeta enteekateeka ezigendereddwaamu okuswaza wamu n’okutyoboola ekitiibwa ky’abakazi mu Uganda.\nAte ye omubaka wa Kasambya mu palamenti, Mbwatekamwa Gafabusa anenyezza nyo minister ow’empiisa n’obuntubulamu, Fr. Simon Lukodo okulemwa okuvaayo n’amaanyi mangi okuvumirira ensonga eno nga bwe yakola ku bya ‘Nyege Nyege’ .\nMbwatekamwa asabye bannadiini n’abakulembeze abalala abatali bamu okubeegattako okuvumirira enteekateeka za Kiwanda ne banne z’agambye nti ziytoboola ekitiibwa ky’abakazi bannakazadde b’eggwanga\nPrevious kyanjo addusiddwa e india okujanjabibwa\nNext etteeka ku basawo b’ekinnansi n’abatabuzi b’eddagala lireetebwa gavumenti\nAbalemeezi bali mu keetalo ka kukyaza Mutanda


Bukedde Online - Emmotoka bagyokezza\nAtemye bba nâ€™abaana\nâ€˜Aba LC abaliwo kati tebasaana kusasulwa...\nAdded 6th July 2010\nEmmotoka abatuuze eyâ€™ekika kya Ipsum nnamba UAN-812L abatuuze baagiteekedde omuliro nga baagala kutta eyabadde agivuga.\nAbasajja bano bazze ne ku Mmande akawungeezi mu kabuga kâ€™e Lubugumu-Ndejje ne beesogga edduuka lya Meddie Nsubuga.\nBaamulimbye nti bbo Basudaani tebalina ssen\nBaamulimbye nti bbo Basudaani tebalina ssente za wano balina ddoola zokka nga baagala akasawo ka ssukaali, omuceere ne butto. Omu ku basajja bano yabadde mu byambalo byâ€™amagye nga kuliko cceppe za â€˜Lieutnantâ€™.\nKyokka Nsubuga bwe yaba-sabye ssente ngâ€™amaze okuzibalamu azizze mu za Uganda yagenze okuzikebera nga njingirire nâ€™akuba enduulu.\nAbatuuze bwe bazze eyabadde mu byambalo byâ€™ekijaasi nâ€™asikayo baasitoola nâ€™adduka era abantu baatidde okumwangâ€™anga ne banyweza munne Allan Kayiwa eyagambye nti mutabani wâ€™omukyala Judith Namatovu alina ebbaala e Makindye. Ono baamukubye omutwe ne bagwasa nâ€™eriiso erimu katono balitundulemu ngâ€™abalala bwe bali ku mmotoka bagyasa endabirwamu bwe baamaze ne bagikumako omuliro.\nKyokka Kayiwa bwe baamukubye yeegaanyi nti ssi mubbi kyokka nti yapangisiddwa omusajja eyabadde mu byambalo byâ€™amagye okumuggya ku siteegi yâ€™e Namasuba wâ€™avugira sipensulo amutwale e Lubugumu-Ndejje.\nOmumyuka wa Ssentebe wa LC I e Lubugumu Ssaalongo Edward Kalule nâ€™aba RRU okwabadde Ssalongo Sankara be beetabye mu muyiggo guno. Sankara yategeezezza nti abasajja bano â€˜babbiâ€™ era guno si gwe gusoose okubakwata.\nDPC wa poliisi e Katwe, (ASP) Lauben Wasiima nâ€™akulira bambega Mw. Vincent Okurut baategeezezza nti mu mmotoka eyayokeddwa mwasangiddwamu ennamba enjingirire eziteeberezebwa okuba nga zibadde zikozesebwa mu bubbi.\nWasiima yagambye nti kiteeberezebwa mu Ipsum mwabaddemu amasasi agaatulise abatuuze nga bagyokya. Kayiwa ajjanjabirwa e Mulago ngâ€™akuumwa poliisi egenda okumunoonyerezaako.\nAba Goodlyfe bawangudde engule endala\nOmukazi alumbye muggyawe n\nPulezidenti akkirizza tusigaze Paaka - UTODA


Bukedde Online - Muzeeyi alumirizza omugagga Ntaganda mu kakiiko k'ettaka\nMuzeeyi alumirizza omugagga Ntaganda mu kakiiko k'ettaka\nEngeri omuwala eyazannya mu vidiyo ya Chri...\nEkibira kino yali alundiramu n’enjuki era Ntaganda we yakitwalira okusaanyawo emiti, mwalimu emizinga 150 gye yakumako omuliro enjuki n’azitta.\nKasujja (atudde) alumiriza Ntaganda.\nOMUZEEYI Desderiyo Kasujja 79, asibye Ephraim Ntaganda enkalu mu kakiiko k’ettaka ng’amulumiriza okumukaka okumuguza ekibira kye ekya kalittunsi kya yiika 12 bwe yagaana n’akitwala ku kifuba.\nKasujja yannyonnyodde nti yagenda mu kitongole ky’ebibira(NFA) mu 1997 ne bamuwa olukusa okusimba kalittunsi ku ttaka ly’ekibira ky’e Kajjansi.\nAnnyonnyola nti yagenda mu maaso n’atema emiti era n’amugaana okuddamu okulinnya mu kifo kino wadde okuggyayo enku ku miti ye gye yeesimbira.\nKasujja yagambye nti ensonga teyazitwala ku poliisi kubanga Ntaganda lwe yajja akusaanyaawo ekibira yali akuumibwa baserikale abaalina emmundu n’asuubira nti tajja kufuna bwenkanya.\nKasujja bwe yabadde annyonnyola abaakakiiko baawuniikiridde ne bakwata ku matama.\nNtaganda (ku kkono) ne muganda we Songoza (owokubiri ku ddyo). Asooka ku ddyo ye Kabega ne munne wakati.\nYayogeddenga Oluganda nga bw’atabikamu Olungereza nga n’olumu asirisa omutaputa n’ayogerezeganya butereevu n’akakiiko.\nYategeezezza nti kirabika Ntaganda yakolagana n’abakungu b’ebibira okumwefuulira kubanga baali baamuwa olukusa nga buli mwaka asasulayo ssente z’obusuulu kyokka omwaka Ntaganda mwe yasaanyizaawo ekibira kye baamuzirira ssente z’obusuulu.\nMuzeeyi Dr. Kasujja yasoma bya ssaayansi era yali akolera ku yunivasite e Makerere, okugenda ku kibira yali awerekeddwaako mukyalawe Resty Nampeera.\nNtaganda yeewozezzaako n’ategeeza Omulamuzi Catherine Bamugemereire nti ye si yeeyagula wabula muganda we Sedrick Songoza omusuubuzi w’ettaka ye yakolagana ne muzeeyi era ettaka lye yeemulugunyako yasooka n’amuguzaako yiika 4 ku bukadde 19 oluvannyuma n’eryali lisigaddewo n’alimuguza ku bukadde 65 ze yanona mu ofiisi ya Ntaganda.\nYayongedde okunnyonnyola nti mu kumuwa ssente baakola endagaano eyabagibwa Bannamateeka ba Capital Law Partners.\nEndagaano baagikubyemu ebituli.\nYabadde teraga muwendo gwa ssente ze baagula era ng’ennaku z’omwezi baaziwandiikako na peeni oluvannyuma.\nYategeezezza nti mu bino byonna ye yakola ng’omutabaganya wakati wa, Kasujja ne Songoza ng’ayagala bakkaanye.\nOkujja mu kakiiko, Ntaganda yawerekeddwa Bannamateeka Macdusman Kabega ne Ivan Kyateeka.\nKomisona Fredrick Ruhinda yabuuzizza Ntaganda asalewo oba ayagala akakiiko kanoonyereze era kasalewo ku nsonga zaabwe oba okudda ebbali bakkaanye ne muzeeyi Kasujja.\nBwe baabuuzizza Kasujja oba yafuna ssente n’abategeeza nti Ntaganda alimba olunaku lw’agamba nti lwe yabaweerako ssente ate lwe lumu lwe yawandiikirako ebbaluwa mu NFA nga yeemulugunya kye bavudde bawandiika ennaku z’omwezi ku ndagaano babuzeebuze.\nOmulamzi yasazeewo bakomewo ku Mmande June 26, 2017 bawulirize ensonga zaabwe baziwunzike nga bamaze okuwuliriza aba NFA kye bannyonnyola.\nKasujja yasabye akakiiko katuuke ku kifo kye yeemulugunyaako kubanga baatema emiti n’enkonge ne bazisigulawo okubuliza ddala obujulizi.\nCAO ALUMIRIZZA ABAAZIRWANAKO OKUMUZINGIZA\nDaudi Kigenyi Naluwayiro eyali CAO wa Wakiso nga tannaba kutuuka ku baazirwanako yasoose kutegeeza kakiiko nti, olumu baali bakuza lunaku lw’abakyala ku ggombolola e Katabi ne babategeeza nti Sudhir Ruparelia yali ayiwa ettaka mu lutobazzi e Namulanda.\nBaasituka okutuukayo ng’ali ne ssentebe Matia Lwanga Bwanika ne babaggalirayo ku ffaamu y’ebimuli.\nOluvannyuma yabatwala mu kkooti n’abavunaana okusaalimbira ku ttaka lye.\nYalambuludde lwe baali mu ofiisi e Wakiso abaazirwanako abaali bawambye ettaka e Senge, bwe baamanya nti alibalemesa ne bamuzingiza mu ofiisi nga bamutegeeza nti bo baalwana.\nEyamutaasa yali RDC, Daniel Kaguta.\nYategeezezza nti mu Makindye Ssabagabo olutobazzi lw’e Kaliddubi, Ssentebe w’ekyalo Musisi yalusalamu poloti n’azitunda.\nYagambye nti basentebe ba LC bangi bakoowu basaana kukyusa kubanga n’abamu kati babulooka ba ttaka balyamu ttaamu egenda.\nAGABA EBYAPA ATEGEEZEZZA NTI TEYASANGA BUZIBU KUGABA BYAPA MU LUTOBAZZI\nMoses Mubiru Balwana omu ku baagaba ettaka ly’olutobazzi e Kijabijo yannyonnyodde akakiiko nti yayambibwako omukungu w’ebyettaka e Wakiso, Gilbert Kasozi.\nYali abigobako ne munne Brian Kasule kyokka ebyembi n’afa nga tebannaba kufuna byapa.\nYagambye nti ye yateekamu ssente ziri wakati w’obukadde 11 – 12 ng’asuubira okufuna yiika 30 kubanga embeera eriwo bakugamba nti ‘tteeka ssente woolaba’’.\nBwe baamubuuzizza oba akimanyi nti kimenya mateeka okufuna ekyapa mu lutobazzi, yagambye nti ekyo takimanyi ye anoonya kufuna kubanga aludde ng’alima kalittunsi n’amayirungi.\nMubiru olwavuddewo ne bayita Omuwandiisi w’ebyapa Atalo Royera eyakakasizza nti teyasanga buzibu okugaba ekyapa ku lutobazzi oluli ku bulooka 170 Kyaddondo e Kijabijo kubanga ebiwandiiko bye baamuwa byalaga nti baagala kulimirawo n’okuzimba amayumba newankubadde ng’ettaka lyali lirabika nti baalitaliza okukuuma olutobazzi.\nOkukuza olunaku lw'okunaaba mu ngalo\nJoey Vegas Lubega atimpudde Omutanzania n'awa Bannayuganda essanyu


21 (A)Abasajja ba Isirayiri baali beerayiridde e Mizupa nti, “Tewabanga n’omu ku ffe awaayo muwala we okufumbirwa Benyamini.”\n4 (B)Awo ku lunaku olwaddirira, abantu ne bagolokoka ne bazimba ekyoto mu kifo ekyo, ne bawaayo ebiweebwayo ebyokebwa n’ebiweebwayo olw’emirembe. 5 (C)Abaana ba Isirayiri ne beebuuza nti, “Ani ku bika byonna ebya Isirayiri atazze kukuŋŋaana mu maaso ga Mukama Katonda?” Kubanga baali beerayiridde, ng’omuntu yenna alemwa okukuŋŋaana mu maaso ga Mukama e Mizupa, ateekwa kuttibwa.\n6 Abaana ba Isirayiri ne basaalirwa olwa Benyamini muganda waabwe nga bagamba nti, “Leero ekika ekimu ekya Isirayiri kisaliddwako. 7 (D)Tunaabakolera ki okubafunira abakazi, obanga ffe ffennyini twerayiridde eri Mukama obutabawa bawala baffe okubafumbirwa?” 8 (E)Ne beebuuza nti, “Kika ki ku bika bya Isirayiri ekitaayambuka Mizupa mu maaso ga Mukama Katonda?” Ne bazuula nga mu Yabesugireyaadi tewaavaayo muntu eyajja mu lukuŋŋaana. 9 Bwe baalaba abantu, laba nga tewaliiwo mutuuze w’e Yabesugireyaadi.\n10 Awo ekibiina ne kitumayo abasajja abalwanyi omutwalo gumu mu enkumi bbiri, ne babalagira nti, “Mugende muzikirize n’ekitala abo bonna ababeera mu Yabesugireyaadi, obutalekaawo bakazi wadde abaana. 11 (F)Kino kye muba mukola. Mutte buli musajja na buli mukazi atali mbeerera.” 12 (G)Mu bantu abaabeeranga mu Yabesugireyaadi ne basangamu abawala ebikumi bina abaali embeerera, ne babatwala mu nkambi e Siiro mu nsi ya Kanani.\n13 (H)Awo ekibiina kyonna ekyali kikuŋŋaanye ne kiweereza abaana ba Benyamini abaali ku lwazi lwa Limoni obubaka obw’emirembe. 14 Awo Ababenyamini ne bakomawo mu kiseera ekyo, era ne baweebwa abawala abaawonawo ku bawala ab’e Yabesugireyaadi, naye ne batabamala bonna.\n15 (I)Abantu ne basaalirwa olwa Benyamini kubanga Mukama Katonda yali abaawudde ku bika bya Isirayiri ebirala. 16 Awo abakadde b’olukuŋŋaana ne bagamba nti, “Abakazi b’Ababenyamini baazikirizibwa, kaakano abasajja abasigaddewo, tunabalabira wa abakazi? 17 Ababenyamini abaasigalawo bateekwa okufuna abasika, ekika kireme okusangulibwawo mu Isirayiri. 18 (J)Ate tetuyinza kubawa ku bawala baffe kubawasa, kubanga ffe abaana ba Isirayiri tweyama nga tugamba nti, ‘Akolimirwe aliwa Omubenyamini muwala we okumuwasa.’ 19 (K)Kyokka waliwo embaga ya Mukama Katonda eya buli mwaka e Siiro, ekiri mu bukiikakkono bwa Beseri, n’obuvanjuba bw’oluguudo oluva e Beseri okudda e Sekemu, n’obukiikaddyo bwa Lebona.”\n20 Awo ne bagamba abaana ba Benyamini nti, “Mugende mwekweke mu nnimiro z’emizabbibu, 21 (L)muteege. Laba abawala b’e Siiro bwe banaafuluma okwegatta ku mazina, mudduke okuva mu nnimiro z’emizabbibu, mwefunire buli muntu omukazi ku bawala b’e Siiro, muddeyo mu nsi ya Benyamini. 22 (M)Awo bakitaabwe oba bannyinaabwe bwe balyemulugunya gye tuli, tulibagamba nti, ‘Mubatuwe lwa kisa, kubanga tetwabafunira bakazi mu lutalo, era olwokubanga temwababawa, temulina musango.’ ”\n23 (N)Awo Ababenyamini ne bakola bwe batyo. Ne beewambira abawala ku abo abaali bazina, ne beddirayo mu busika bwabwe, ne baddamu okuzimba ebibuga byabwe ne babeera omwo. 24 Mu kiseera ekyo n’abaana ba Isirayiri buli muntu mu kika kye ne yeddirayo mu busika bwe. 25 (O)Mu biro ebyo tewaali kabaka mu Isirayiri; buli muntu yakolanga nga bw’ayagala.


Omutendesi wa Cranes omuggya atandise na b...\nCranes - Burundi, Lugogo 10:00\nABAWAGIZI ba Cranes, ababadde beesunga okulaba ku ssita waabwe Muzamir Mutyaba nga badding'ana ne Burundi, tebagenda kumulabako. Mutyaba yafunye obuvune.\nMu kifo kye, omutendesi Abdallah Mubiru yayitiddemu Chrizestom Ntambi owa Wakiso Giants ne Ibrahim Orit owa Mbarara City. Mutyaba y'omu ku basinga okuba n'obumanyirivu ku ttiimu eno kuba yaakazannya ez'akamalirizo emirundi ebiri.\n"Burundi okugikuba omwayo tekigifuula nnafu kubulwako kyekola e Lugogo. Abawagizi batulinamu obwesige era tetugenda kubayiwayo," Mubiru bwe yategeezezza oluvannyuma lw'okutendekebwa eggulo e Lugogo.\nOgwa Kanyamunyu okutta Akena gwongezeddwaayo


AWO KALE! PM Nabbanja alaze abantu abaakafuna ssente 100,000AWO KALE! PM Nabbanja alaze abantu abaakafuna ssente 100,000\nAWO KALE! PM Nabbanja alaze abantu abaakafuna ssente 100,000 eza Gavumenti, 87,603 balina okulinda\nKyaddaki ssaabaminisita wa Uganda Robinah Nabbanja ayanjulidde Palamenti Alipoota ku bantu abawejjere abakafuna ku ssente za Gavumenti mitwalo 100,000 okubayambako mu kiseera eky’omuggalo.\nKu nnaku 42 ez’omuggalo gw’okulwanyisa Covid-19 kusigaddeko ennaku 9.\nMu Palamenti akawungeezi ka leero ebadde akubirizibwa amyuka sipiika Anita Among, webwazibidde akawungeezi k’olunnaku olw’eggulo nga 20, omwezi guno Ogwomusanvu, Gavumenti yabadde yakasindikira ssente abantu 413,504.\nMw’alipoota, Nabbanja agamba nti ku mannya g’abantu 501,107 abewandiisa, abantu 87,603 tebannafuna ssente ng’ebiwandiiko byabwe, tebikwatagana.\nNabbanja agamba nti ebiwandiiko byaziddwayo byalo okuddamu okubyekeneenya n’okugyamu ensobi, oluvanyuma bakubasindikira ssente.\nMu ngeri y’emu agambye Gavumenti yakasasaanya ssente Shs41,350,400,000 (Biriyoni 41 n’obukadde 350 ne mitwalo 40) era bangi ku bannayuganda bali mu ssanyu olw’okufuna ku ssente ezo.\nGavumenti okusasaanya Biriyoni 53.5 okuyamba abantu.\nAbantu abaludde nga balinda ssente era Nabbanja agamba nti abantu bonna nga balina ebisanyizo, balina okufuna ku ssente.\nAkakiiko ka Covid ak’eggwanga kagenda kuddamu okutuula essaawa yonna, kasalewo ku lunaku lwe bajja okukoma okusunsula amannya g’abanaafuna ssente.\nAbamu ku bakozi b’emirimu abalina okufuna ku ssente za covid mulimu; abavuzi ba boda boda, abavuga takisi/bbaasi ne ba kondakita, abasomesa, abayimbi, abategesi b’ebivvulu, abasituzi b’emigugu, abakola mu ppaaka, aba saluuni n’abalala.\nAbakiise ba Palamenti ku ludda oluvuganya, baggyemedde ekiragiro kya Poliisi ne Ssaabaminisita Robinah Nabbanja ku ky’okweyambisa obukiiko bwa disitulikiti obuli ku ddiimu ly’okulwanyisa Covid-19 ku nsonga y’okutwalira abantu emmere.\nNabbanja ne Poliisi bagamba nti abakulembeze okwenyigiramu mu kutwalira abantu emmere ku byalo, kiyinza okutambuza Covid-19, ekintu eky’obulabe.\nWabula akulembera oludda oluvuganya ku Palamenti Mathias Mpuuga, agamba nti abantu abali mu mbeera mbi nga betaaga emmere okutaasa obulamu.\nMpuuga alabudde Gavumenti okulaga nti efaayo ku bulamu bw’abantu era bo betegefu okusibwa, naye nga basobodde okutaasa obulamu bw’abantu abali mu kufiira mu nnyumba olw’enjala.\nMpuuga mu ngeri y’emu asabye buli muntu alina obusoobozi okuvaayo okuyamba ku bantu okusinga Ssaabaminisita Nabbanja ssaako ne Poliisi okubalemesa.\nEbirala ebifa mu ggwanga – https://www.facebook.com/GalaxyFm1002/videos/499883351078288


Amawulire | Dembe FM 90.4 - Part 1154\nOmwana afiiridde mu muliro\nOmwana ow’emyaka 3 agyiridde mu nju. Jonathan Mukwasi yeeyafiiridde mu muliro ogwakutte enju era nga teyasobodde kulutonda Ayogerera poliisi mu bitundu bye bulambuli awabadde ekikangabwa kino , Diana Nandawula agamba nti akabenje kano wekagwiriddewo nga maama w’omwana agenze ku kaduuka Omuliro guno gwavudde ku musubbaawa\nEtteeka ku bisiyaga liyise\nEbbago ly’etteeka erigufuula omusango okulya ebisiyaga liyise Ebbago lino liddiziddwa mu palamenti olwaleero nerikubaganyizibwaako ebirowoozo era n’oluvanyuma neriyisibwa Ekiteeso ekiyisa etteeka lino kireeteddwa omubaka Benson Obua nekiwagirwa ababaka abalala abatali bamu Obua agambye nti ebbago lino lijja kuyamba nnyo okutaasa naddala omujiji omuto oguli mu […]\nAbakubwa obutayimbwa beeyongedde\nNg’ebula nnaku mbale ssekkukkulu etuuke, abantu abatwalibwa e Mulago nga bakubiddwa obutayimbwa nabo beeyongedde Mu mwezi gumu gwokka , abalwadde 100 n’omusobyo beebaweebwa ebitanda Akulira abalongoosa emitwe mu ddwaliro e Mulago, Dr Michael Muhummuza aamba nti abasinga okutwalibwa babeera bagoba ba bodaboda\nAba Pioneer baasi bacacanca\nAbakampuni ya baasi eya Pioneer easy baasi kyaddaaki bafunye ku buweerero. Ekitongole ekiwoza ekya Uganda Revenue authority kibakkirizza okuddamu okusaabaza abantu mu kibuga Kampala oluvanyuma lw’enzikiriziganya ey’okusasula ebbanja ly’omusolo ery’obuwumbi 8 mu bitundutundu mu bbanga lya myaka 2. Akulira okukunganya amabanja mu kitongole kino , […]\nEtteeka ku buseegu livumiriddwa\nOkuyisa ebbago erikugira obusegu mu ggwanga kujjeemu abantu ab’enjawulo omwasi. Ebbaga lino lyayisiddwa palamenti olunaku olw’eggulo nga lirimu okuwera busikaati obwa mini saako n’okutangaaza ku musango omuntu gwaba azizza bwaba yenyigidde mu kintu ekisasanya buseegu era amateeka gaba galamula gatya ku nsonga eno. Wabula ye […]\nOmusango gwa Lukwago teguwuliddwa\nOkuwulira ogwawaabwa Loodimeeya ng’awakanya ekyokumugoba mu ofiisi kwongezeddwayo okutuusa nga 15th omwezi ogujja Oludda oluwaabi nga lukulembeddwamu Martin Mwangusha lutegezezza kooti nti minisita wa kampala Frank Tumwebaze nga ye mujulizi omukulu abadde tali mu ggwanga kale nga tasobodde kutuula naye kwogeraganyaamu ku misango gino. Lukwago […]\nEkizimbe kibisse abantu\nEkizimbe kiyiise nekibikka abantu abasoba mu 10. Ekizimbe kino kiri ku Shade Gardens a Mukono Omubaka akiikirira abantu b’omu kibuga kye Mukono Betty Nambooze agamba ekizimbe kino eky’emyaliiro 2 kiguddemu nekizikiramu abamu. Ategezezza nga poliisi bw’egezaako okusikayo abakyawagamidde mu bifunfugu nga era abataasiddwa badddusiddwaa mu […]\nAbantu abatannaba kutegerekeka muwendo beebabikiddwa ekizimbe mu kibuga kye Mukono Ekizimbe ekyogerwaako kwekuli ekifo ekirirwaamu ekimanyiddwa nga Shades restuarant and Bar mu kibuga Mukono. Abaziinya mooto batuuse mu kifo kino okuddukirira\nEnteseganya ku loodimeeya zigudde butaka\nEnteseganya ezibadde zigenda mu maaso wakati wa gavumenti ne Loodi Mayor Erias Lukwago zigudde butaka. Bino byasanguziddwa akulira oludda oluvuganya gavumenti mu Parlaiment Nathan Nandala Mafaabi. Mafaabi agambye nti gavumenti egaanyi okwetema ku nsonga ezitali zimu nga buli kimu esika ezza waayo. Ono abadde mu palamenti […]\nEtteeka ku buseegu liyise\nParliament olunaku olwaleero eyisizza eteeka eriwera obuseeggu mu ggwanga. Kati gufuuse musango okutambuza ,okutunda wamu n’okulaba mu lujudde ebifananyi eby’obuseegu. Etteka lino era liwera okuyingiza wamu n’okufulumya eggwanga ebifaananyi eby’obuseeggu. Minister w’empisa n’obuntu bulamu Fr Simon Lokodo agambye nti etteeka lino lyakuyamba okutaasa abaana […]


Bukedde Online - Mutabaazi atutte omujaasi ku poliisi lwa mmwaanyi\nBuubuno obukwakkulizo gavumenti bw'eyagala okussa ku Bobi\nMutabaazi atutte omujaasi ku poliisi lwa mmwaanyi\nEnkaayana z'ettaka e Makindye zisitudde omulamuzi wa Kkooti Enkulu\nOmubaka Kalwanga bamutabukidde ku by'ekkom...\nAdded 22nd October 2017\nMutabaazi ( ku ddyo) ng’alaga abatuuze endokwa z’emmwaanyi z’agamba nti mbi.\nSSENTEBE wa disitulikiti y’e Lwengo, George Mutabaazi atutte akulira ekitongole kya ‘Operation Wealth Creation’ Major Johnson Katongole ku poliisi y’e Kyazanga lwa kumusanga ng’agabira abatuuze endokwa z’emmwaanyi z’agamba nti tezituukana na mutindo.\nEmmwaanyi zaabadde ku loole ya Fuso obwedda kw’aziggya ng’agambira abantu nga zirina ebikoola bibiri ekireetedde Mutabaazi okugamba nti tezituukana na mutindo. “Bassebo tubeegayiridde, Pulezidenti Museveni yabakwasa obuyinza ng’abeesize mbasaba muleme kumuswaza nga mugabira abantu obumwaanyi obwakava mu ttaka”. Mutabaazi bwe yategeezezza Major.\nKatongole . Mutabaazi emmwaanyi yazigobye n’alagira abatuuze obutageza kutwala mmwaanyi zino newankubadde za bwereere n’agamba nti ensimbi eziweebwa ekitongole kino za muwi wa musolo nga ba ddembe okuzira ebyo byebalaba nga tebituukana na mutiindo.\nYalagidde abatuuze okumuloopera ababagabira ebintu ebitali ku mutindo n’abasaba okusooka okwetegeereza emmwaanyi ezibaweebwa bwe ziba teziweza bikoola mukaaga tebazitwala, basooke bamukubire essimu. Yasabye Major Katongole amunnyonnyole ekimugabisa endokwa z’emmwaanyi ento kyokka n’agaana okubaako kyayogera.\nAbatuuze baategeezezza nga bwe baweebwe ebintu ku mudumu gw’emmundu nga kiba kizibu okubigaana. Mutabaazi yaweze okukuba abantu abaweebwa ebirime ne bikalira ku mbalaza n’agamba nti be bavuddeko okunafuya obulimi mu disistulikiti n’abamu okulumwa enjala.\nMajor Katongole yagaanyi okwogera n’omusasi nga ne poliisi yagambye nti ekyanoonyereza okuzuula oba ddala kituufu emmwaanyi ezaaleeteddwa tezaabadde ku mutindo balyoke babeeko kye boogera ku musango guno.\nMajor Johnson Katongole\nBrig .Kasirye Ggwanga ayogedde ekyaleese Katumba Wamala mu Minisitule y'ebyenguudo\nOmuwendo gw'abatalina kabuyonjo gwelarikirizza abakulembeze mu Lwengo\nEkizungirizi kimaze emyaka 39 mu bwengula nga kitambuza obubaka mu Luganda\nKulubya aziikiddwa mu bitiibwa\nBuubuno obukwakkulizo gavum...\nGAVUMENTI eyagala Robert Kyagulanyi Ssentamu (Bobi Wine) alangirire nti tagenda kwetaba mu bikolwa bya kwekalakaasa...


Књига пророка Јеремије 1 NSP - Yeremiya 1 LCB | Biblica América Latina\nКњига пророка Јеремије 1 NSP - Yeremiya 1 LCB\n1Ebigambo ebyayogerwa Yeremiya, mutabani wa Kirukiya, ow’oku bakabona abaali mu Anasosi mu nsi ya Benyamini. 2 Mukama Katonda yayogera naye mu mirembe gya Yosiya, kabaka wa Yuda, mutabani wa Amoni, nga yakafugira emyaka kkumi n’esatu, 3 ne mu biro bya Yekoyakimu mutabani wa Yosiya kabaka wa Yuda, okutuusa mu mwezi ogwokutaano, ogw’omwaka ogw’ekkumi n’ogumu ogw’obufuzi bwa Zeddekiya mutabani wa Yosiya kabaka wa Yuda, abantu b’e Yerusaalemi lwe baatwalibwa mu buwaŋŋanguse.\nOkuyitibwa kwa Yeremiya\n4 Ekigambo kya Mukama Katonda ne kinzijira, ng’agamba nti,\n5 “Nakumanya bwe nnali sinnakubumba mu lubuto lwa maama wo;\nnga tonnava mu lubuto n’akutukuza.\nNakulonda okubeera nnabbi eri amawanga.”\n6 Ne ndyoka ŋŋamba nti, “Laba nno, Mukama Katonda! Simanyi kwogera mu bantu, ndi mwana muto.” 7 Naye Mukama Katonda n’aŋŋamba nti, “Toyogera nti, ‘Ndi mwana bwana;’ kubanga yonna gye nnaakutumanga gy’onoogendanga, era byonna bye nnaakulagiranga by’onooyogeranga. 8 Tobatyanga, kubanga nze ndi naawe okukuwonya,” bw’ayogera Mukama Katonda.\n9 Awo Mukama Katonda n’agolola omukono gwe, n’akwata ku mimwa gyange, n’aŋŋamba, nti, “Wuliriza. Nkuwa ebigambo by’onooyogeranga. 10 Leero nkutaddewo okuba n’obuyinza ku mawanga era ne ku bwakabaka. Okusimbula n’okumenya, okuzikiriza n’okuwamba; okuzimba n’okusimba.” 11 Ekigambo kya Mukama Katonda ate ne kinzijira nga kigamba nti, “Yeremiya kiki ekyo ky’olaba?”\nNe ŋŋamba nti, “Ndaba ettabi ly’omuti ogw’omulozi.”\n12 Awo Mukama Katonda n’aŋŋamba nti, “Olabye bulungi, kubanga neetegereza ndabe ng’ekigambo kyange kituukirira.”\n13 Ekigambo kya Mukama Katonda ne kinzijjira nate nti, “Kiki ky’olaba, kaakano?”\nNe ŋŋamba nti, “Ndaba ensuwa ey’amazzi ageesera, ng’etunudde waggulu mu bukiikakkono.”\n14 Awo Mukama Katonda n’aŋŋamba nti, “Okuzikirira kujja kubaawo nga kutandikira mu bukiikakkono kutuuke ku bantu bonna abali mu ggwanga. 15 Kubanga laba nnaatera okuyita abantu bonna ab’omu bwakabaka obuli mu bukiikakkono,” bw’ayogera Mukama Katonda.\nBakabaka baabwe balyoke bajje bateeke entebe zaabwe ez’obwakabaka\nmu miryango egiyingira ekibuga Yerusaalemi,\nbalizinda bbugwe waakyo yenna\nera bazinde n’ebibuga byonna ebya Yuda.\n16 Era ndibonereza abantu bange olw’ebibi byabwe byonna,\nkubanga banvaako ne booteeza obubaane eri bakatonda abalala,\nera ne basinza ebibajje bye beekolera\n17 “Naye ggwe weetegeke! Yimirira obabuulire byonna bye nkulagira. Tobatya kubanga bw’onoobatya nzija kubakutiisa. 18 Kubanga leero nze nkufudde ekibuga ekiriko enkomera ez’amaanyi, era empagi ey’ekyuma, era bbugwe ow’ekikomo eri ensi yonna, eri bakabaka ba Yuda, eri abakungu baayo, ne bakabona n’abantu ab’omu nsi. 19 Balirwana naawe naye tebalikuwangula; kubanga nze ndi wamu naawe okukununula,” bw’ayogera Mukama Katonda.\nLCB : Yeremiya 1


Bukedde Online - Owa NRM asisinkanye bankubakyeyo\nOmwana eyabuze ng'agenda ku ssomero asattizza...\nCAF esiimye FUFA ya Magogo\nOmona (mu ssaati enjeru) ne bankuba Kyeyo. Mu kyenvu ye Walusimbi\nOMUMYUKA w’omuwanika w’ekibiina kya NRM Dr. Omona Kenneth Olusegun asisinkanye Bannayuganda abakolera mu mawanga ageebweru ne bakkaanya ku ngeri gye basobola okuyambibwamu mu nteekateeka zaabwe ez’okwekulaakulanya n’ekibiina kya NRM.\nAkulira ba NRM ababeera ebweru w’eggwanga Hajji Abbey Kigozi Walusimbi yakulembedde bammemba be okuva mu Amerika, Canada, Bungereza, Turkey, Thailand, Denmark, China n’amawanga amalala ne basisinkana Dr. Omona ku kitebe kya NRM mu Kyaddondo Road e Nakasero Mu kafubo kaabwe, Dr. Omona yakkaanyizza ne bankubakyeyo nti NRM erina okussaawo enkola ey’okumanya abantu bonna abali mu mawanga ageebweru nga bawandiisibwa n’oluvannyuma bayambibwe mu nteekateeka ez’okusitula ekibiina n’okukulaakulanya eggwanga lyabwe.\nDr. Omona yagambye nti mu nteekateeka eyo, Bannayuganda bonna abali mu mawanga ageebweru naddala ag’omu Asia bagenda kulondoolwa okumanya bye bakola n’okufaayo okubayamba mu bizibu bye basanga nga bali ku mawanga.\nKyakkaanyiziddwaako nti Ssaabawandisi wa NRM, Justine Kasule Lumumba nti bagenda kumukolera enteekateeka ez’okutalaaga amawanga ageebweru okusisinkana abawagizi ba NRM ne Bannayugada bonna okumanya ebizibu byabwe.\nHajji Walusimbi yasiimye obukulembeze bw’oku kitebe kya NRM naddala okufulumya pulogulaamu egenda okugobererwa mu kwetegekera akalulu ka 2021 n’agamba nti pulogulaamu eyo nabo ababeera ebweru w’eggwanga bagenda kugyenyigiramu.\nOmuyambi wa Pulezidenti ku kulwanyisa obwavu, Hellen Namutamba, yawadde bankubakyeyo amagezi ku ngeri gye bayinza okusiga ssente zaabwe mu Uganda ne bafunamu ne gavumenti neganyulwamu Edriss Kironde avunaanyizibwa ku by’amawulire yasabye gavumenti okuggulawo ebitebe mu mawanga gonna Bannayuganda gye bakolera basobole okuyambibwa nga bakola emirimu gyabwe


Ebipya ku embeera ya Kabaka biibino - StaDailyNews\nHome Amawulire AGAFA E MENGO Ebipya ku embeera ya Kabaka biibino\nEbipya ku embeera ya Kabaka biibino\nKatikkiro wa Buganda, Charles Peter Mayiga, asisinkanye bajjajja abataka abakulu ab’obusolya n’abatangaaza ku bulamu bwa Ssaabasajja Kabaka Ronald Muwenda Mutebi II. Bano Owek. Mayiga abasanze mu Lubiri e Mmengo enkya ya leero era nga babadde bakulembeddwamu omukubiriza waabwe Nnamwama Augustine Mutumba.\nMu nsisinkano eno Mukuumaddamula awerekeddwa omumyuka asooka owa Katikkiro, Owek. Hajji Dr. Twaha Kigongo Kawaase, Minisita w’amawulire mu Bwabakabaka, Owek. Noah Kiyimba saako Minisita w’obuwangwa n’ennono, Owek. Kyewalabye Male, ate abataka bazze ne bakatikkiro b’ebika byabwe.\nKamalabyonna Mayiga abataka abategeezezza ku mbeera y’obulamu bwa Nnyinimu era n’abakakasa nga buli kimu bwekikoleddwa era nekikwatibwa mu ngeri esinga okubeera ey’ekikugu.\n“Ensonga z’obulamu bwa Kabaka zifiibwako nnyo era abasawo obulwadde babumanyi ate babukolako.” Owek. Mayiga bw’akkaatirizza.\nBano Owek. Mayiga abakakasizza nti tewali bwetaavu bwa kutwala Nnyinimu mitala w’amayanja essaawa eno, kuba eby’okugenda ebweru si musono era wadde eby’obujjanjabi mu ggwanga biri bubi naye ate waliwo abasawo abakugu abasobola okujjanjaba Omuteregga obulungi.\nKatikkiro Mayiga abataka abasabye obutagendera ku bya mitimbagano era singa abasawo banaalaba nti kyetaagisa Kabaka okutwalibwa ebweru, kijja kukolebwa era bw’atyo n’abasaba okugamba ku bazzukulu baabwe bakkakkane.\nOno yeewuunyizza omuntu abeera ewala okumanya obwetaavu bw’obujjanjabi Kabaka n’okumanya bye yeetaaga mu kaseera kuno nga tasoose kwefumiitiriza na kumanya nti Omutanda alina abantu abamwetoolodde era abamufaako obulungi.\nAsabye abaganda okwongera okusabira Kabaka Mutebi Omukama amussuuse era tebaganya abo abeenoonyeza ebyabwe okubawugula. Ku nsonga z’okukulaakulanya n’okukuuma Obutaka obwenjawulo, Katikkiro Mayiga akoowodde abo abatannaba kuwandiisa nkiiko z’abayima abavunaanyizibwa ku bintu by’ekika, okukikola mu bwangu era n’asaba abo abakyalina enkaayana ku ttaka ly’obujjajja ensonga okuzikwata empola naye n’obwegendereza obwekitalo.\nOmutaka Nnamwama Augustine Mutumba asiimye Katikkiro olw’ensisinkano eno n’agattako nti kibawadde essanyu okumanya ebituufu ebifa ku Magulunnyondo nga biva buteerevu mu kamwa ka Katikkiro Mayiga.\nNnamwama Mutumba asabye Obwakabaka okuteekawo enteekateeka okusomesa abaana n’abazzukulu mu b’abataka basobole okuganyula Obwakabaka, kuba okuva ne ku mirembe gy ‘abazungu, bano bammibwa omukisa okubangulwa wadde ng’abaana b’abaami baagufuna.\nOluvannyuma Katikkiro n’Abataka beevumbye akafubo akatakkiriziddwamu bannamawulire okwongera okuttaanya ku nsonga ez’enjawulo.\nPrevious articleEkisakaate kya Nnaabagereka kituuse\nNext articleMuseveni rewards Denis Onyango with new ride\nKatikkiro Mayiga atongozza omujoozi gw’emisinde gy’ Amazaalibwa ga Kabaka ag’e 67


E Kasese bannangidde okubeera Omuganda – ababaka\nHome Topic E Kasese bannangidde okubeera Omuganda\nE Kasese bannangidde okubeera Omuganda\nHome › Forums › Ababaka Website, Noticeboard and Off-Topic › Kintabuli / Salmagundi › E Kasese bannangidde okubeera Omuganda\nAugust 28, 2012 at 6:27 am #18056\nBwe waba waali wabaddewo obusosoze\nnensonyi okuzifuula obusuungu kati kola ensobi wesange wabweeru wa Buganda, ensonga eri nti bonna abakunganira mu Uganda bakyeewa nti batweekwa kugweera mu Buganda okwenyagira ku byendola kuba bo tebakwatira bagwiira biso namafumu nga bwekiri mu bitundu ebirala byonna , ekirala balaba abaganda bwebayisibwa nokuttibwa okutulugunyizibwa naye ani gwe mwaali muwulidde avaayo nabuuza oba nanenya abakola okutulugunya eri abaganda , buli omu asirika busirisi agamba gyebakoma okubajjawo naye wafunira akakisa okuleeta ekyaalo nakyo kyeliire nokwetwalira ebyejjenjeero ebiri e Buganda naye nga okuva edda lyonna Abaganda bebabadde bawaayo obulamu bwaabwe okukuuma ensi nga balala entalo bwezibandukawo nga babulira mu thin air mpozzi nga luli waabwe ngebyaabwe byebikwatibwaako , ekyewunyisa kituufu omuganda nandibadde abonyebonye ebbanga lino lyonna naye era abadde addukirira enduulu yabalala wakiri nakyogerako\nBUNO OBUKYAAYI OKUBUVUMULA NGA BULI MBUZI EZZE KU NKONDO YAAYO BULI AYAGALA OKUBBA ABBE GYAZAALWA NAYAGALA OKUTTA AGENDE ATTE ABEWAABWE , TUKOOYE ABABBI ATE NGA BATEMU\nNabadde siri mweteefuteefu kuddamu kuwandiika ku byakulonda by’e Kasese naddala ekyantutteyo nga kiwedde. Mwenna kati mukimanyi bulungi nti owa FDC eyawanguddeyo ye Muky. Winnie Kiiza Nyabahasa.\nErinnya lye erisembayo Nyabahasa litegeeza Nnaalongo n’olwekyo omukyala ono ye ssewasswa kazaala baana ssewasswa kazaala balongo.\nEnsonga eyookubiri lwaki mbadde ssaagala kuddamu by’e Kasese kwekuba nga nabadde ndi eyo abasajja ne bookya ekifo kyaffe ekyobuwangwa ekirala e Naggalabi.\nMbayise basajja kubanga ebyo ebikolobero tebikolwa bakazi; bamaama bateekwa kubeera bagonvu era bamuzzanganda, mpozzi ono ng’eyeewaana okubawakankula emmanju ye yatuleetera obuzibu. Anti mwenna mukimanyi nti obuwangwa bwawukana.\nngenda kukunyumiza eby’e Kasese weeyongere okumanya obuwangwa nga bwe byawukana. Omulembe guno gwe nsookeddeko okulaba nga n’abakazi babba ebizito, abakazi wandibasuubidde kubba mmere singa bannyaabwe baba tebaabookya ngalo.\nNaye luno lwasukkiridde, omukazi ate nga mumbejja w’e Bunyoro, Masiko Kabakumba Labwoni bwe yayimukidde mu byuma ebiyamba leediyo ne ttivvi okuweereza ku mpewo. Kabbira omukazi nga tanyuma, naye ate nze ngambye nti obuwangwa bwawukana. Teebereza ng’abbye ebyuma mumbejja wa wano e Mengo, wamma gwalijabagidde.\nN’olwekyo nze nno nkugamba nti abaayokezza Naggalabi bateekwa kubeera basajja bano. Mulimu be mpulidde bagamba nti osanga nkaayana za mu lubiri.\nKale ekyo nakyo kisoboka okubeera ekituufu naye olubiri lwali lubuzeemu ddi enkaayana? Edda zaaviirangako ddala n’okufa, ng’Abalangira battinganira ddala naye tezaavaamu kwokya masiro oba Naggalabi.\nNaye munkooyeza ki? Mmwe abakuma mu baana b’engoma ogutaaka temubamanyi? Omuntu yajjirwa obusajja buno. Ndowooza obutayambala mpale mu buto kye kyabulobera okuba n’obuntu bulamu;\nn’oyokya n’abafu abali emagombe bw’omala n’olumba ekifo ky’ebyobuwangwa bya banno?! Naye nga Ssaabasajja bw’agamba ekikutte obudde kijja kubuta.\nGgwe olaba n’abazungu abamaanyuuka obute nabo obuwangwa bwabwe babuwa ekitiibwa era nga banaajaganya ku olwo bonna bassaamu n’empale, temwabalaba ng’Omulangira William awasa. Naye omuntu atayina buwangwa bannange ng’abeera wa ttima!\nE Kasese gye nneeyongeredde okumanya nti abantu bangi baboola era bw’obasanga ewaabwe baboggola. Nga bwe mumanyi eteeberezebwa okusinga akavuyo gye bankwasizza. Maj. Gen. Gregory Mugisha Muntu Oyera ssaako omubaka wa palamenti akiikirira abakyala b’e Kaberamaido, Florence Ibi Ekwau, be nakoze nabo mu kitundu Kiyonga ky’akiikirira ekiyitibwa Bukonze West.\nOmulimu omukulu ogwatuweereddwa kwe kulaba ng’abaamagye we balondera teri kubbirayo bululu n’okulaba nga minisita w’ebyokwerinda, Dr. Crispus Kiyonga tatiisatiisa balonzi.\nNagenze ggulolimu ne nteekateeka era ne nnambula ne ku banaakuuma akalulu, naye nabadde nvaayo ekimotoka kya poliisi ne kigguka. OC we Bwera akatawuni akaliraanye ensalo ne Congo n’ambuuza lwaki nabadde nkola kampeyini.\nOno mwami Mugisha byatubugumye ng’abatuuze bwe bakuba enduulu eya kasaakirizo. Oluvannyuma omupoliisi ono yeemuludde era emmotoka ey’okulawuna buli gye ndaga ne kye nkola yateekeddwawo.\nKumakya abakuumi b’obubokisi abamu nze nabeetwalidde awalondebwa naddala mu bifo ebyekusifu. Era eno gye nasangidde mutabani wa minisita Kiyonga, bwe nabuuzizza abaabadde balondesa lwaki amateeka baabadde tebagagoberera, mutabani wa Kiyonga eyabadde mu lunyiriri lw’abagenda okulonda kwe kumbakira.\nBakira anvuma mu Luswayiri ne mu Lungereza; yannangidde okubeera Omuganda era nambuuza ne kye nnonye ewaabwe gye sisobola na kumumunya lulimu lwe boogera.\nOluvannyuma yansemberedde n’akuba ekipapula kye nabadde nnyambadde ekinjogerako mu bulago oluyi nga bw’angamba okuzza olugezigezi lw’Abaganda e Kampala.\nEkintu kino nno kyannumye byansusso okulaba obusajja obukulidde ku mmere yaffe nga bwe butuuka omwabwo ate bwo bufuula bigere. Abo olowooza basobola n’okukuguza akabanja? Kino nno kyakuyiga eri mmwe abasagambiza nabo, bwe batyo bwe baatuyisizza era bwe batulaba.


Bobi Wine mulungi mu kutondawo ebigambo n'ebikwatayo ssi bukulembeze, Gen. Otafiire - Watchdog Uganda\nBobi Wine mulungi mu kutondawo ebigambo n’ebikwatayo ssi bukulembeze, Gen. Otafiire\nMINISITA we kitongole ekilamuzi ne nsonga za Ssemateeka Gen. Kahinda Otafiire asekeredde Omubaka wa Kyadondo East Robert Kyagulanyi Sentamu amanyddwa nga Bobi Wine gw’ayogeddeko nga omulungi mu kugunjaawo engombo ezikozesebwa abantu ne zikwatayo, nti naye eky’okukulembera e Ggwanga akyerabire.\nOtafiire agamba nti bannaUganda tebayinza kwesiga Bobi Wine kubakulembera nti kubanga talina bumanyirivu mu bya bukulembeze, nti era tanatuuka kumutendera gwa kwesigika kutekebwa ku Kyoto wakati.\nOkwogera bino yabadde ku pulogulamu ya Frontline ku ttivi ya NBS ku lw’okuna, nga wano we yasinzidde nagamba nti etuttumu lya Kyagulanyi ssi byabufuzi nga abasing bwe bakilaba wabula nnyimba zazze ayimba saako ne zimu ku ngombo ezikwata bannaUganda omubabiro, nagamba nti waliwo ekiseera kyo kukola eby’obufuzi ebilimu okulowoleza e Ggwanga byatasobolerako ddala.\nYakinoganyizza nti ekibiina kya NRM kikyali kiganzi mu bantu, nagamba nti abakivuganya bagenda kukirabira mu bubokisi bwa bululu nga okulonda okwawamu kutuuse.\nKu kya bantu abenjawulo Pulezidenti bazze alonda okuva mu bitundu nga GHETTO Otafiire yagambye nti eyo yeemu kun kola yaabwe gye baagujaawo gye buvuddeko okulaba nga basitula embeera z’abantu abo nabo basobolre okubaako kye bakola bawone okusekererwa abantu ab’enjawulo olumu ababatwalanga abatali baamugaso eri ensi yaabwe.


Bukedde Online - Maama yafa n'ebyama, kati anneeyoleka naye tabyogera\nNsaba Museveni agende mu mirembe - Sseddunga\n'Olusuku ndusimbamu ennaanansi okufuna ama...\nYafa sitegedde bye yali ayogerako n’okutuusa leero sibimanyanga,” Nalubega Mukasa ow’e Kimaanya- Masaka bw’atandika emboozi ye ku nnyina omugenzi Sitefaniya Mukasa, n’emmere ekulema okulya.\nNalubega anyumya ku nnyina. Omugenzi Sitefaniya ku kkono bwe yali ku mukolo ogumu.\nYANKUBIRA essimu n’ang'amba nkeere ewuwe alina by’ayagala okumbuulira. Saamanya nti ate lwe ng'endayo nja kusanga mulambo mu ddiiro!\n“Maama yali mutuuze e Budondo- Namizi mu disitulikiti y’e Jinja. Yali mukyala mulimi, omulunzi ate nga musuubuzi. Wadde yabanga n’ebyokukola bingi naye ng’afaayo eri abaana be n’abazzukulu.\nYatukubirizanga okufaayo ku misomo gyaffe ng’atugamba nti ssinga tetusoma ensi yanditufuukira ensi. Ebyembi Mukama yamuyita mu kiseera mwe twali tusinga okumwetaagira ng’abaana.\n2014 nga gutandika maama yatandika okukaaba olubuto. Bwe yagenda mu ddwaaliro ne bamutegeeza nti alina alusa.\nZino zaatandika okumuyisiza ddala obubi nga buli kadde aba yeenyoola ng’olubuto lumuluma. Yafuna obujjanjabi mu ddwaaliro lya Budondo Health Center IV e Jinja nga waliwo lwe zaamukuba wansi n’aweebwa ekitanda wiiki nnamba.\nOmwaka oguwedde nga gutandika, alusa zaamukuba wansi n’addusibwa mu ddwaaliro e Budondo.\nEno yamalayo ebbanga ku kitanda. Bwe yadda yali mukovvu ate ng’alaga nti mweraliikirivu. Nalaba embeera eno sikyasobola kugigumiikiriza kwe kusalawo mmubuuze kiki ekimweraliikiriza, bwe kiba kisoboka tukisalire wamu amagezi.\nLumu mba hhenzeeyo okumulabako mba mmutabulira caayi kwe kumubuuza nti, ‘Maama kiki, nga buli kaseera oba mu birowoozo, wenna okozze?’\nYanziramu nti, ‘Mwana wange nnyinza obutasobola kubategekera bye nali nasuubizza mu mutima gwange, kuba ng’oggyeeko alusa ze mubadde mumanyi, abasawo baakantemye nti nnina kookolo era essaawa yonna nfa’.\nOlwayogera bino n’atandika okukaaba ng’agamba nti, ‘Mwana wange okimanyi nti kookolo tawona? Naye bwe nva mu nsi ng'enda kubalekera ani? Awo ffembi ne tukaaba. Olwo n’agamba nti, ‘bangi abawangaala era nange nja kuwangaala.’ Nakimanya nti kino akyogedde kunzizaamu ssuubi.\nNg’atereddemu nga n’eddagala lye baamuwa liweddewo yaddamu okukola emirimu emitonotono naye nga yeepimira by’akola n’obudde bw’amala.\nMu January w’omwaka guno, nali wange e Masaka, maama n’ankubira ng’antegeeza nga bw’ayagala okwogeramu nange nti alina by’ayagala okung'amba. Yang'amba nti, ‘Enkya ku ssaawa 8:00 ez’emisana jjangu waliwo bye njagala okukugamba maaso ku maaso kuba tewali waaluganda lwange oba mu baana yenna abimanyi.’\nNamuddamu nti kale maama era n’antegeeza nga bw’ali obulungiko kuba yali tawulira bubi. Lw’ahhamba okugenda nakeera kwoza ngoye nsobole okwetegekera olugendo naye munnange engoye zaali tezigenda kuba nakunyanga naye nga muli mpulira sirina maanyi. Nasalawo kuzivaako nsooke nfumbe caayi nnywe olwo nziddire.\nMba nnaakamala okunywa caayi gye nali ne mpulira omu ku baana ng’akaaba mu ddiiro, hhenda okumutuukako ng’agamba nti jjajjaawe afudde! Nakwatirawo essimu ne nkuba ewa maama ne bantegeeza nga bw’afudde. Kino kyankuba wala ne nzijukira ebigambo bye yasemba okung'amba.\nSaafuna mukisa kumanya maama bye yali ampitidde, n’engeri gye natuuka mu kyalo e Namizi ssaagitegeera nneesanga mu ddiiro nga maama mugenzi. Natuula wansi ne nkaaba naye nga muli ndowooza ne bye yali ampitidde nti sigenda kubimanya ne gye buli eno sibimanyanga.\nNga waakayita wiiki emu yokka nga tuvudde mu masanja nadda e Masaka, wabula kw’olwo lwennyini lwe ntuuka eka, ekiro mba nneebase ne ndoota mmange ng’ahhamba nti, ‘Obulwadde\nURA etadde bbaasi za Pioneer\nBbaasi za Pioneer zigenda kutundibwa ku nnyondo\nAba Pioneer tebannakkirizibwa kuddamu kukola - URA


Bukedde Online - Ebintu 8 ebigaana ARV okukola mu baana\nEbintu 10 by'olina okulya okusaabulula obu...\nNze Kizza Lubega 24, nkolera mu ddwaaliro erijjanjaba abalina akawuka ka siriimu erya Makerere Joint Aids Programme Mulago (MJAP). Twazaalibwa basatu nga nze mukulu kyokka nazaalibwa n’akawuka ka siriimu ebyembi abazadde ne batufaako ne tutandika okubeera ne jjajja okutuuka kati. Mu 2000, nagenda ku kitanda e Mulago ne bankebera omusaayi ne banzuula n’akawuka era ne banteeka ku ddagala nga nnina emyaka munaana.\nEddagala lino nalimiranga buli lunaku obutayosaamu naye lyasooka kumpisa bubi nga nnafuwa, okusinduukirirwa emmeeme, olususu ne lufuukuuka ate nga linneebasa ebiri okutuusa bwe nalimanyiira ne ntereera nga wayise emyezi ebiri.\nKu myaka 10, jjajja yambuulira nti nnina akawuka ka siriimu na lwaki mmira eddagala ne nkitegeera era ne hhenda mu maaso nga ndikozesa. Kyokka nagenda okulaba nga nninga ali ku kalabba, ne ndivaako okumala emyezi munaana nga ndikooye. Tewali yali akimanyi wadde jjajja oba abasawo abaali banzijanjaba.\nNafuna ssennyiga n’ekifuba ne binkuba wansi, abasawo bagenda okunkebera omusaayi ne bakizuula ng’abaserikale mu musaayi bakendedde nnyo ne bakizuula nti mbadde sikyamira ddagala. Nabudaabudibwa okuva mu basawo era Dr. Sabrina Kitaka ye yali omusawo wange okuva mu buto ekyandeetera okukkiriza kyendi.\nLumu twagenda mu lukuhhaana mwe naweera obujulizi ku binkwatako ebyayitira ku mukutu gwa ttivvi ezimu abaana be nali nsoma nabo ne bandaba. Enkeera hhenda okuyingira mu kibiina ng’abaana bakoze obukuukuulu banjogerako, ne nneekweka emabega w’ekibiina.\nNze nali nkulembera abayizi mu ssomero naye kw’olwo byansobera, mba ndi awo mukwano gwange n’ajja n’ambuuza ne mmubuulira ekituufu naye nga takkiriza era okusinziira ku mbeera eyaliwo, yamperekerako ew’omukulu w’essomero ansalire ku magezi kuba nali sikyasobola kudda mu kibiina.\nOluvannyuma, omukulu w’essomero yayita abaana bonna ne mbabuulira, abamu baakikkiriza ate abataakikkiriza bantuukiriranga ssekinnoomu oba mu bubinja ne mbannyonnyola. Saddamu kukubibwa, kusimba nnyiriri, nga sikyagenda kwegulira byakulya nga byonna abaana babimpa. Natandika okubasomesa ku bikwata ku kawuka ka siriimu mu masomero.\nKati namaliriza okusoma nga nakenkuka mu bya kugaba ddagala era nkola ne Makerere Joint Aids Programme”, Lubega bw’amalirizaMu Uganda, abaana abeetaaga obujjanjabi bwa ARVs bali 95,000 nga ku bano, 65,000 bokka be babufuna so nga wakyaliyo n’abalala 35,000 abakyetaaga okubuteekebwako.\nNg’oggyeeko abo waliwo n’abalala bangi abatannakeberebwa kyokka nga balina akawuka ka siriimu ekiraga nti wakyaliwo omulimu munene okubazuula, Dr. Cordelia Kareebu owa minisitule y’ebyobulamu bw’agamba. Dr. Kareebu annyonnyola nti, abaana bano naddala abavubuka kyangu okuva ku ddagala kuba bakyalabirirwa bazadde baabwe so ng’abamu babeera bavubuse nga batuuse mu myaka emizibu okufuga ekiyinza okubalemesa eddagala.\nEddagala lino bwe likola obulungi, akawuka kakendeera mu musaayi nga n’ebyuma tebisobola kukalaba. Naye omuwendo gw’abaana abatuuse ku ssa lino gukyali wansi nga ku buli 100, osangako 75 oba 69 bokka.\nKino tukiraba oluvannyuma lw’okukebera obungi bw’akawuka mu musaayi (Viral load test). Bwe tuzuula ng’abaserikale beeyongedde okukendeera mu musaayi, tukubaganya ebirowoozo ku bujjanjabi obulala omwana ono bwe yeetaaga ne tumukyusiza ate bwe baba beeyongeddeko kiba kiraga nti eddagala limukoledde bulungi era tumubudaabuda nga bw’agenda mu maaso okukozesa ekika ky’eddagala ly’abaddeko. Ebivaako eddagala okugaana okukol a\n1 Dr. Sabrina Kitaka, omukugu mu kujjanjaba abaana e Mulago agamba nti abaana abazaalibwa n’akawuka ne batandikirawo obujjanjabi obw’ekika kya sirapu ya ‘Nevirapine’ yekka, batuuka ekiseera ng’eddagala terikyabakolera kuba akawuka kabeera kalimanyidde.\n2 Obutamira bulungi ddagala: Kitaka annyonnyola nti, bakizudde ng’abaana okuva nga baakazaalibwa okutuuka ku myaka 19, abasinga tebamira bulungi ddagala. Kino kivaako akawuka ka siriimu okutandika okwegiriisa n’okufuna amagezi g’okwepena eddagala ekirireetera obutabakolera bulungi.\n3 Abazadde abamu tebannyonnyolwa bulungi mugaso gwa ddagala lino n’engeri gye balina okugabiriramu abaana eddagala ekibalemesa okutuukiriza obukwakkulizo bwalyo n’okulisobya.\n4 Okubeera ewala n’eddwaaliro: Abantu abamu babeera wala n’amalwaliro era mu kunoonyereza ennyo, kizuulibwa ng’abasinga bakozesa eddagala ate ne balivaako. Oluusi bwe beewandiisa ne batandika eddagala, tebakomyawo baana okuggyako nga balwadde ekiwa omwagaanya akawuka okwalula mu musaayi .\n5 Waliwo abafuna eddagala ekkyamu: Doozi y’eddagala lino esinziira ku buzito bw’omubiri gw’omwana era ng’egenda ekyuka gy’okoma okukula.\n6 Okukyawa eddagala: Ekizibu kino kisinga kubeera mu bavubuka olw’enkyukakyuka ze bayitamu, kuba bwe yeetunuulira alaba nga mulungi n’atya okumira eddagala mu budde nga banne bamulaba.\nAbamu balikyayira ddala ne balivaako okumala ekiseera okutuusa ng’afunye obulwadde obumukuba wansi n’atwalibwa mu ddwaaliro. Abaana abali mu myaka gino beetaaga okuteekebwateekebwa mu birowoozo n’akkiriza kyali n’omugaso gw’eddagala ly’amira kimusobozese okulijjumbira. Bw’abeera mu kisulo, ofunayo omuntu ku ssomero eyeesigika ng’omusawo, kansala w’abaana, metulooni oba omu ku basomesa gw’obuulirako n’amukubiriza okulimira.\n7 Endya embi: Eddagala erimu likendeeza omusaayi ate bwe kisangibwa ng’omwana ono talya bulungi kuwagira mubiri kukola musaayi gumala, amaanyi gamuggweeramu ddala. Jjukira eddagala lino lirina okukolera wamu n’emmere naye omwana bw’aba talya bulungi, kibeerera kizibu omubiri okwejjanjaba ekiremesa eddagala okukola obulungi.\nMu mbeera eno, omwana muwe ebika by’emmere byonna naddala ebirimu Vitamiini kuba awagira omubiri gwe okwerwanako.\nMuliise: Ebibala, enva endiirwa, emmere ezimba omubiri nga ebyennyanja, mukene, enkejje, ebijanjaalo, enkoko n’endala. Muwe emmere emuzzaamu amaanyi aleme kunafuwa kuba eddagala lyamira lya maanyi.\n8 Alina okunywa ennyo, oyinza okumuwa amazzi ameereere oba omubisi oguva mu bibala naddala ogusogoleddwaawo okusaabulula obutwa obumulimu okusobozesa omubiri okukola obulungi.\nObulabe obuva mu kuva ku ddagala l Omwana bw’oba tomuwa bulungi ddagala, obwerinzi bw’omubiri gwe bunafuwa ekivaako okufuna endwadde omuli: ekifuba, ssennyiga, omusujja, embiro, akafuba, okukogga n’okulwalalwala. l Kiwa omukisa obuwuka okwalula ng’eddagala terikyabukolako bulungi.\nHasan Kasingye alabudde abasirikala abatulugunya abasibe e Ssembabule\nEndiga ekubye Paasita n'awoloma!\nOmulamuzi awadde okulabula okusemba mu guvunaanibwa eyatta Kiwana\nNnamwandu wa Kasiwukira bamuleetedde ku loole mu kkooti\nMuhirwa eyatta Kiwana azziddwa e Luzira


Bukedde Online - Enjuba yaakusiikirizibwa omwezi ku Ssande\nEnjuba yaakusiikirizibwa omwezi ku Ssande\nAbaakosebwa olw'oluguudo olupya olugenda e Ntebe batiisizza okuwawaabira UNRA\nPoliisi eremesezza bawannyondo okugoba aba...\nABALAMBUZI batandise okweyiwa mu Uganda beerabireko n’agaabwe ng’enjuba esikirizibwa omwezi obudde bukwate zigizigi ng’ekiro.\nOkusinziira ku bakakensa mu by’obwengula ekintu kino Abaganda okuva edda kye baayogerangako ng’omwezi okulwana n’enjuba kwakubeerawo ku Ssande nga November 3 okuva ku ssaawa 7.05 ez’omu ttuntu okutuuka ku ssaawa 12.38 ez’akawungeezi, naye ng’entikko ejja kubaawo ku ssaawa 9.39 ez’olweggulo omwezi kumpi gwe gunaasiikiriza enjuba yonna, okumala eddakiika emu ne sikonda 49 olwo obudde bukwate.\nAb’omu bwengula bagamba nti ekifo ekigenda okukwatira ddala enzikiza okumala eddakiika emu ne sikonda 49 kiri ku ssomero lya Owiny Primary School mu Disitulikiti y’e Nebbi mu kitundu kya West Nile mu Uganda, era ng’abalambuzi abatandise okweyiwa wano, boolekere Nebbi.\nEbyokwerinda e Nebbi binywezeddwa nnyo mu kibuga naddala mu woteeri entonotono eziriyo, ku ssomero obuyonjo bwongeddwaamu naddala okussaawo kaabuyonjo era nga kisuubirwa nti n’abamu ku bakulembeze mu ggwanga lino, bakubeera wamu n’abalambuzi okwerolera ku kyafaayo kino.\nWabula e Nebbi wokka si we wagenda okulabirwa okusiikirizibwa kw’enjuba kuno wabula ne mu Kampala kujja kuba kulabibwa naye ng’eri y’ewali entikko.\nKyokka omukugu alabudde abantu obutatunuula waggulu na maaso meereere okuggyako nga bambadde gaalubindi ez’okubaweebwa abasawo abakugu oba waakiri okukozesa obuveera obuddugavu oba firimu ezikuba ebifaananyi ezitali nkozese babirabire omwo, sikulwa ng’amaaso gaabwe gajjako ekifu.\nOmusawo mu by’amaaso okuva mu ddwaaliro ekkulu e Mulago, Dr Anne Ampaire Musika yalabudde nti abamu ku balina okukuumibwa ennyo obutamala gatunula mu njuba nga birwana n’omwezi be baana abato.\nYalabudde abantu ku kukozesa endabirwamu, amazzi mu bbaafu oba ebirengera ewala nti bino byandibaleetera okufa amaaso.\nAbaganda okusiikirizibwa kw’enjuba n’omwezi bakuyita kulwana kwabyo era bawanuuza nti byalwana ku mulembe gwa Ssekabaka Jjuuko mu myaka gya 1650, nti era amagumba gaabyo gali ku lusozi Wagwa.\nKatumba Wamala; Alwanye entalo nnyingi\nEbyobulimi bye nsoma mbissa mu nkola era mbifunyeemu\nSsente eziddukanya essomero nziggya mu kulimira mu kiyumba


Pookino omulonde Jude Muleke asubwa atya obusosolodooti empewo ze kika ne zimulagira awereze Buganda – Watchdog Uganda\nPookino omulonde Jude Muleke asubwa atya obusosolodooti empewo ze kika ne zimulagira awereze Buganda\nPookino omulonde Jude Muleke agenda okukulembera e Ssaza lye Buddu\nOMWAMI we Ssaza lye Buddu omulonde Pookino Muleke Jude yeddira Mutima omuyanja nga Muzukulu wa Namugera Kakeeto e Bbale ,mutabani womugenzi Gabulyeri ssalongo ne Simpulisiya Natembo Nalongo abebase embira Naruzali mugombolola yamutuba gumu Buwunga Masaka .\nYasomera Naruzali primary school,yeegata ku Bukalasa seminary jeyamala emyaka 6 ngalubirira okufuuka omusosolodoti .\nEno jeyava nga eneema y’obusosolodooti emulinnye ne yegatta ku kibiina kya ba white fathers e jinja jeyakoleera diguli eyasooka mu ssomo lye mbeera z’abantu ne lya solosofiya nga ettendekero lino lyali kumutindo gwa Nsi yonna nga musomeramu okusinga bayizi abagezi bokka.\nEttendekero lino ttabi lya Yunivasite ya Ekelezia eye NKOZI eyitibwa Urban university Of Roma.\nBweyamala wano yasindikibwa e Rwanda okubanguka mu nnimi ez’enjawulo naddala olufalansa era eno naawereza nnyo mu mirimu egya Ekelezia nga atekebwatekebwa okufuka omusosolodooti.\nE Rwanda yavaayo mu mwaka gwa 2005 abakulu mu Ekelezia ab’ekibiina kya white fathers baamusindika mu Nsi ya Bukinafaso okwongera okubangulwa muntereza y’obusosolodooti eya banovice kyokka eno Mukama n’amugamba agira agumikiriza.\nWano agamba nti mwoyo wobusosolodooti yamwamukako ng’omwenge ku mutwe n’abivaamu olwo nga bajjajja ne mpewo ze kika zimwagala awereze obwakabaka ky’atasoka kutegeera.\nBwe yadda mu Uganda yeegatta ku Ttendekero lye Nkozi nasoma diguli ey’okubiiri mu by’enjigiriza n’enkulakulana yabantu.\nE Nkozi baamwagala nnyo nawebwa omulimu gw’okuba omu kubakebezi bebigezo oyinza okumuyita moderator .\nEno bwe yavaayo yafuna omulimu mukitongole kya development research and training kino nga kitwala ebitongole bingi ddala eby’akuno nebweru ebirubirira enkulakulana yabantu. Era yakoleerako mukitongole kya poverty research centre kino kinonyereza kubwavu ne ngeri y’okubulwanyisamu.\nNgakoleera mu kitongole kino bakama be basalawo agende e kalangala okuzula nokunonyereza lwaki abantu bayo baffa obwavu ate ngawaliyo eby’obugagga bingi era naawebwa eddimu ery’okukola alipota ey’okulaba engeri gavumenti gy’esobola okulwanyisa obwavu mu Kalangala n’okujikulakulanya era nga bingi ebyali mu alipoota eno ebize bitekebwa mu nkola okukyusa ebizinga bye ssesse.\nKino bwe kyaggwa yatandika okukoleera ddala e kalangala nga yakulira kawefube wokulwanyisa nokunonyereza ku bwavu obwolutentezi obwali bususse okukooza akagiri abantu abawangalira ku bizinga bino.\nEno omulimu yamala naguleka natandika obulamu obubwe nga yatandikira mu kulima n’akulunda mu Masaka .\nWano Ssabasajja we yamulabira nasiima abeere owabavubuka mu gombolola ya katwe Butego.\nWeyava wano olw’obukoozi bwe empologoma yamusiima ne muwa okubeera omwami we gombolola ya mituba 6.\nWano we yavudde n’afuulibwa Omwami we Ssaza lye Buddu ayitibwa Pookino.\nIs Mityana MP Francis Zaake a crybaby, violent, ill-mannered or a political activist making a point?\nI don’t feel sorry for insulting Nawangwe – MP Zaake


Bukedde Online - Gavt eyongedde amaanyi mu bulunzi bw'enjuki\nGavt eyongedde amaanyi mu bulunzi bw'enjuki\nLumumba awabudde mukamawe Museveni ku by'okulwanyisa enguzi\nOwa Bodaboda awawaabidde kitaawe lwa kumwe...\nGAVUMENTI ng’eyita mu minisitule y’eby’obulimi eyongedde amaanyi mu kutumbula obulunzi bw’enjuki mu disitulikiti 24 ezisangibwa mu masekkati g’eggwanga.\nOmulunzi w’enjuki (eyeekapise ku kkono) ng’akwasibwa enjuki ezaabaweereddwa\nOkusinziira ku kamisona avunaanyizibwa ku by’ebiwuka, Fredrick Luyimbaazi, gavumenti yasazeewo okuzuukusa obulunzi bw’enjuki oluvannyuma lw’okukizuula nti abalimi bangi babadde baava dda ku by’okuzirunda ng’entabwe yava ku balimi abasusse okufuuyira ebirime byabwe ekigoba enjuki n’okuzitta.\nLuyimbaazi agamba nti enjuki zeetaagibwa nnyo abalimi olw’omulimu gwe zikola ogw’okutambuza enkwaso eyamba ku birime okusobola okubala ennyo.\n“Twagala abalimi bakendeeze ku kufiiyira nga bakozesa eddagala ery’obulabe eri obutonde nga mwe muli n’enjuki ate ez’omugaso ennyo gye bali.\nEnnaku zino n’ayagala okusaggula ekisambu ng’ateekateeka ennimiro afuuyira bufuuyizi, abalala bookya empiira enjuki ne bazookeramu, ebyo byonna bwe twagala okulwanyisa mu nteekateeka eno,” Luyimbaazi bwe yagambye.\nLuyimbaazi yabadde ayogera eri abalunzi b’enjuki n’abakulembeze ba disitulikiti y’e Kayunga abaakulembeddwaamu omumyuka wa ssentebe, Charles Mubiru ku Lwokubiri ng’aba minisitule batutteyo emizinga gy’enjuki, ebyambalo ebikozesebwa okuwakula enjuki, n’ebikozesebwa ebirala nga byonna bibalirirwamu obukadde 15.\nAlice Kangavve, atwala eby’enjuki mu minisitule y’ebyobulimi yategeezezza nti ezimu ku disitulikiti eziri mu nteekateeka y’okuzzaawo okulunda enjuki mulimu Mukono, Kayunga, Buikwe, Luweero, Buvuma, Wakiso, Mayuge, Kamuli, Luuka ne Iganga.\nKangavve yagambye nti enteekateeka eno yaakumala emyaka 5 ng’erimu obuwumbi 7.\nDax Katel yeefudde 'bampe kye nywa'\nAsuddewo omudaala gwa sooda n'abinuka n'abasajja\nAbayimbi Pallaso ne Kapalaga beegeze eryanyi


Bukedde Online - 'Omwana wange yafa lwa miggo gy'oku ssomero'\n'Omwana wange yafa lwa miggo gy'oku ssomero'\nOmulimu gwa baze ogubadde gumusasula ekiralu ate gwe gumusse\nPoliisi lwaki yakutte omuwala alumiriza ...\nOmusomi wa Bukedde Online okimanyi nti okukuba omwana ku ssomero kiyinza okukusibya emyaka egisoba mu 10?\nBya FAHAMI WASSWA NE LAWRENCE KITATTA\nMUHUSINI Bifemengo yafa mu 2011, olumbe olwamutta lwava ku ssomero gye yali asomera mu S.1 e Bugembe!\nOmusomesa we yamukuba mu 2009 ng’alemeddwa okuyita ebigezo n’ava ku ssomero ng’omugongo gumuluma nnyo, era bwe yagwa wansi ku ndiri teyavaako okumala emyaka ebiri okutuusa lwe yafa!\n“Mwannyinaze yafa bubi, ng’omugongo gumuluma nnyo, nga tasobola kutambula, abasawo baakizuula nti baamwonoona enkizi.\nNga bw’omanyi amalwaliro gaffe eri abasawo abalagajjavu ate nga n’eddagala teririiyo, yalina kufa.\nSinga omusomesa teyamukuba miggo mingi bwe gityo buli wamu osanga singa akyali mulamu,” Hikima Bifemengo ow’e Wakaliga- Nateete bw’ayogera ku mwannyina.\nOkubonereza omwana tekugaanibwa, wabula olina kumuwa bibonerezo eby’obuntu ate nga tebisukkiridde.\nWabula ebibonerezo ebikakali okuli, okukuba abaana kibooko , ensambaggere oba okubalumya mu ngeri yonna byaweerebwa mu masomero.\nAte nga waliwo ensonga entuufu okubiwera. Adam Musira yamala ebbanga ddene e Mulago, omusomesa we ow’okubala bwe yamukuba emiggo ku mutwe n’afuna kookolo!\nJoweria Kantono, maama wa Musira agamba nti, “Omwana wange yali asoma mu Mutumbula Primary School e Mayuge, omusomesa n’amukuba nnyo ng’agudde okubala.\nYakomawo atonnya musaayi, omutwe ne gutandika okuzimba era singa tegaali mawulire osanga kyandibadde kibi,” bw’agamba.\nDr. Dan M. Kanyike ow’e Mulago yategeeza gye buvuddeko nti Musira yalina kookolo mu mutwe, naye emiggo emingi omusomesa we Opio gye yamukuba gyamuttusa n’asajjuka.\nMusira yafudde n’aziikibwa lwa musomesa kumukuba.\nASP Ketty Nandi akola ku nsonga z'abaana n'amaka ku poliisi ya CPS mu Kampala agamba nti okukuba abaana kugenze kukendeera mu masomero.\n“Mu myaka ebiri twakafuna omusango gumu ogw'omusomesa okukuba omwana obubi.\nOkukuba kibooko tekukirizibwa mu mateeka k’ebeere kibooko emu.\nTewali nsonga lwaki omusomesa yaalikubye omwana ate nga waliwo engeri endala gye bayinza okubalung’amyamu okugeza okubalabula, okubawa emirimu emirala egitaliimu kukuba,” bw’agamba.\nNandi agamba nti omusomesa omulungi teyandibonereza kulumya wabula kugunjula.\nMU June w’omwaka guno, Yowana Yakubu, 9, omuyizi wa P3 mu Naigombwa Muslim Primary School e Iganga ye olwamukuba teyadda ngulu, yagwa eri n’atondoka.\n“Yakubu yali ayogerera mu kibiina ng’omusomesa w’Olungereza Grace Kiwanuka naye mwali agolola bitabo.\nOmusomesa bwe yamulaba ne mukwano gwe omulala n’abalagira buli omu akube munne kibooko ssatu, yakubu olwamuggyako kibooko n’afa,” omu ku bayizi bwe yang’ambye.\nMbega wa poliisi e Iganga Christopher Ocamju yategeezezza nti omusomesa yadduse na buli kati tannakwatibwa, kyokka omuyizi yaziikiddwa ku kyalo Namalimba ekiri mu ggombolola y’e Namalemba.\nMinisitule y’ebyenjigiriza mu 2006 yayisa etteeka eriwera okukuba abayizi mu masomero. Y’ensonga lwaki tekikyaliwo nnyo, naye mu bitundu ebimu nga e Mbale, abayizi bakyabakuba.\nOlivia Nadunga, akola ku nsonga z’amaka ku Kira poliisi agamba nti mu biseera bino emisango gy’okukuba abaana mu masomero gikendedde nnyo. “Okuva omwaka guno bwe gwatandika tufunyeyo omusango ogw’ebibonerezo ebiva mu masomero ebikakali gumu gwokka.\nNga tuyita mu kukwanaganya poliisi n’omuntu wabulijjo tufubye okugenda mu masomero ne tubuulira abasomesa eby’okukola mu kifo ky’okubakangavvula nga bakozesa eryanyi eriyitilidde erireetera abaana abamu obukosefu mu bulamu bwabwe,” Nadunga bw’agamba.\nKyokka wadde abaana abaloopa abasomesa okubakuba si bangi, okunoonyereza okwakolebwa mu 2011 kwazuula nti mu masomero 81 ku buli 100 bakyakuba abayizi!\n“Eggombolola emu mu disitulikiti y’e Mukono yayisa n’etteeka eriwagira okukuba abayizi kasita embooko tezisukka bbiri,” lipoota ya ANPPCAN eya 2011 bw’eraga.\nFarook Kasujja, akola ku nsonga z'amaka ku poliisi y'e Kireka agamba nti okusinziira ku mulimu ogukoleddwa poliisi okusomesa abasomesa kiraga nti abasomesa tebakyatulugunya bayizi n'agabonerezo agakambwe. Wabula yategezezza nti kino kireetedde abaana bangi okwonooneka kuba kati bafuuse bakiwagi.\nYvonne Laruni, omukungu w'ekibiina ekirwanirira eddembe ly'abaana ekya Raising Voices agamba, okukuba abaana gukyali muze muzibu nnyo okulwanyisa mu basomesa.\n“Okunonyereza kwe twakoze mu masomero kulaga nti abaana 90 ku buli 100 babonerezebwa mu ngeri y'okulumizibwa ennyo.\nOmwaka guno waliwo essomero lya siniya lye baatuloopera nti litulugunya nnyo abaana era abaana bana be baaleeta okwemulugunya kwabwe,” bwe yagambye.\nOBULABE OBULI MU KUKUBA ABAANA\nLaruni agamba nti okutulugunya abaana kulina obulabe bwa mirundi mingi, omwana bw’atafuna bulemu ayinza okuvaamu eriiso, okulwala omugongo oba okukutuka enkizi.\nOmusomesa ng’akuba omuyizi mu ngalo.\n“Omwana buli kiseera aba yeeraliikirira, yeeboola kale olwo ayiga atya?,” bw’abuuza\nAgamba nti bakubiriza abasomesa okufuba okuyiga abaana be basomesa bye baagala bakole mpolampola nga balaga bwe bikolebwa.\nMinisitule y’ebyenjigiriza mu 2008 yafulumya olukalala lw’ebibonerezo ebikkirizibwa mu masomero omuli bino wammanga:\n1. Omwana mulagire okuwandiika emboozi ng’akunnyonnyola lwaki akoze ekyo ky’akoze.\n2. Oyinza okumubonereza ng’omuggyako ekitiibwa kye, katugambe ng’omugaana okukozesa ebintu ebimu ng'okusambi omupiira, okuzannya ne banne.\n3. Mulagire akole emirimu emitonotono naye gisaana okuba nga gigya mu musango gw’akoze.\n4. Musigaze mu kibiina ng’obudde obudda eka oba obuwummula butuuse.\n5. Omwana muyinza okumusasuza by'abeera ayonoonye.\n6. Yita abazadde mwogere ku mwana wo n’ekibonerezo kye muba mumuwa. Bw’olaba omwana alemye muzze ewaabwe awummuleko akaseera.\nMathias Luyombya, omutuuze w’oku Kaleerwe agamba nti okukuba abaana mu masomero kusaanye kukome. “Omusomesa amaze ebbanga tasasulwa, omusaala bwe banaagumuwa mutono nnyo, kati oyo tayinza okukuba omwana n’amufiirako?,” bw’abuuza.\nWabula Tony Musoke ow’e Bweyogerere agamba nti abaana beeyongedde ku nguudo, abalala, bafuuse babbi kubanga tebakyagambwako.\n‘Omusomesa yankuba mu kyenyi n’akyasa’\nNZE Shafick Nakibinge nali nsomera mu P5 mu 2010 (essomero lirekeddwa), omusomesa yankuba n’anjasa mu kyenyibwe yatusanga nga tulwanira kaddole ne mukwano gwange.\nMaama bwe yandaba nga nayatise omutwe yagenda ku poliisi n’ewaliriza omusomesa okunzijanjaba wabula bwe nawonane nzirayo ku ssomero omusomesa yali takyayagala kukwata ku kitabo kyange era maama n’ankyusiza essomero.\n‘Omwana wange yafa lwa miggo gy’oku ssomero’\nAbeeyo nze hhenze n'owebbaala\nMukwano, okutu kuukwo naye amaaso geenenye\nGravity akubye maneja wa Daxx Kartel eng'uumi mu Nkuuka


Bukedde Online - Ensonga lwaki olina okugula amangu ebya Ssekukkulu\nEnsonga lwaki olina okugula amangu ebya Ssekukkulu\nOmusajja ow'ebbuba asazeesaze mukazi we obulago...\nEBBUGUMU lya Ssekukkulu lyeyongedde okusituka mu Bannakampala, abagula ebintu bwe batandise okujjula mu maduuka ne mu butale obuliwo naddala obutunda engoye.\ntwemuluOmuyimbi Carol Nantongo ng’akebera ekiteeteeyi.\nBw’otuuka mu gamu ku maduuka gatimbiddwa amatiribona ekiraga nti Ssekukkulu eyingiddewo.\nWabula abasuubuzi nabo bali mu kulaajana nga bagamba nti abaguzi tebannajjumbira bulungi olw’embeera y’obwavu.\nWadde nga tusemberedde ennaku zino enkulu, ebbeeyi y’ebyamaguzi ebadde tennapaaluuka nnyo nga n’abamu ebintu bakyatunda bbeeyi layisi mu ngeri y’okusikiriza abaguzi.\nKyokka kigambibwa nti kino kya kaseera buseera balindiridde nnaku ezisembayo batandike okweramula nga tewali abakuba ku mukono. Abaagala okugula ebyokwambala n’ebintu ebirala ebyokukozesa ku Ssekukkulu temulinda wiiki ejja.\nEngoye, engatto, ebyokutimba, emmere n’ebirala ebikozesebwa mu ggandaalo lya Ssekukkulu biyiiriddwa mu butale n’amaduuka ate ng’ebbeeyi tennaba kulinnyisibwa nnyo.\nOmuyimbi Carol Nantongo y’omu ku bakedde okwegulira ku bya Kulisimansi. Twamuguddeko e Kansanga ng’alonda byakwambala ku Ssekukkulu.\n“Nze sigula ngoye kubanga lunaku lukulu naye nga bw’omanyi abakadde n’abaana bo baba basuubira okubagulirayo ebipya kye kino kyendiko. Ngulira ku maama ne baganda bange bye banacakaliramu mu ggandaalo lya Kulisimansi.” Nantongo bwe yagambye.\nYategeezezza nti alina bajeti ya kakadde kamu ze yateekateeka okugula engoye n’ebirala eby’okukozesa era kati atandise okusaasaanya.\nBwe yabuuziddwa lwaki akedde okugula ebintu yazzeemu nti; “Ebyange obimanyi, olumu obudde bumbula kati bwe sigula kati nnyinza okulemererwa kubanga mbeera mu kuzunga na bya miziki.”\nOno era agamba nti olw’ebigwa bitalaze ayinza okufuna ebizibu ssente z’okugula ebya Kulisimansi n’azikozesa.\nKale okugula kati yeewala mbeera efaanana nga eno. Yayongeddeko nti “Nakoowa embeera eyakavuyo olaba kati Kampala mu bifo ebimu tayitikamu ate we tunaatuukira wiiki ejja oba nga tuyingidde mu nnaku z’omwezi 20 kinaabeera kitya. Leka nze mbigule nga buikyali sirina galumba kavuyo ka mu kibuga.”


AUDIO! Bobi Wine anoonya Museveni okumuwa ebiwandiiko bye, alemeddeko ayagala ntebe, aggyeyo bwiino yenna - Galaxy FM 100.2 AUDIO! Bobi Wine anoonya Museveni okumuwa ebiwandiiko bye, alemeddeko ayagala ntebe, aggyeyo bwiino yenna - Galaxy FM 100.2\nAUDIO! Bobi Wine anoonya Museveni okumuwa ebiwandiiko bye, alemeddeko ayagala ntebe, aggyeyo bwiino yenna\nPulezidenti w’ekibiina ki National Unity Platform -NUP Robert Kyagulanyi Ssentamu (Bobi Wine) addukidde mu kkooti ensukulumu okuwakanya obuwanguzi bwa ssentebe w’ekibiina ki NRM Yoweri Kaguta Museveni ku bukulembeze bw’eggwanga lino.\nMu kkooti, Kyagulanyi alopye Muzeeyi Museveni, akakiiko k’ebyokulonda ssaako ne ssaabawolereza wa Gavumenti era akulembeddwamu Kampuni 5 ez’abannamateeka nga bakulembeddwamu Lukwago and Company Advocates.\nMu kuwaaba kwe, Kyagulanyi awakanya ebyavudde mu kulonda lw’omukulembeze w’eggwanga nga 14, omwezi oguwedde ogwa Janwali, ebyalangiriddwa ssentebe w’akakiiko k’ebyokulonda Simon Byabakama nga 16, omwezi oguwedde.\nMu kulangirira okwasooka, Museveni yafuna obululu 5,851,037 ate Kyagulanyi eyakwata eky’okubiri 3,475,298.\nAte ebyalangiriddwa ebyenkomeredde sabiiti ewedde ku Lwokuna nga 28, omwezi oguwedde, Museveni yafunye obululu 6,042,898 ate Kyagulanyi 3,631,437.\nWabula Kyagulanyi agamba nti okulonda, tekwatambulira ku mateeka era ebyalangiriddwa byabadde bikyamu ddala.\nAnokoddeyo eky’ebitongole ebikuuma ddembe omuli Poliisi n’amkaggye okumulemesa okuba Kampeyini, mu bitundu by’eggwanga eby’enjawulo.\nOluvudde mu kkooti, bannamateeka ba Kyagulanyi nga bakulembeddwamu Medard Sseggona balemeddeko okusuuza mukulu Museveni entebe era agamba nti balina okumunoonya okumukwasa ebiwandiiko bya kkooti ku misango gy’okuwakanya obuwanguzi bwe.


Bukedde Online - Bassentebe ba LC1 ne 2 bakukkulumidde Gavumenti\nBayiiyizza obukodyo bw’okuggya ku bannabyabufuzi...\nEkirwadde ekikwata ebitooke kitiisizza abalimi...\nStephen Nsereko ssentebe w’ekibiina ekigatta bassentebe b’ebyalo n’emiruka mu Kampala yategeezeza nti gavumeti tebafiiriddeko ddala kyokka nga be bakulembeze abasinga okukola ennyo kye yagambye nti tebakyasobola kukigumiikiriza.\nAbamu ku bassentebe ng bali mulukiiko e Nakulabye.\nBASSENTEBE ba LC1 ne LC2 mu Kampala bakukkulumidde gavumenti olw’obutabawa bugaali n’ensimbi 10,000/- ze yabasuubiza buli mwezi zibayambeko mu ntambuuza y’emirimu.\nBano baasinzidde mu lukiiko lwe baatuuzizza ku Ssande e Nakulabye nga bakubaganya ebirowoozo ku kiki kye bazzaako n’okutema empenda bwe banaayambibwa okusisinkana Pulezidenti Museveni.\nYayongeddeko nti baludde nga baagala okusisinkana pulezidenti naye nga balemesebwa ebitongole bye bazzenga batuukiria nga n’ebbaluwa ze bamuwandiikira tebafuna kuddibwamu wano we yasinzidde n’asaba pulezidenti akole enteekateeka abasisnikane.\nBassentebe ababadde bakutte ebipande ebiwandiikiddwako ebigambo ‘twagala kusisinkana puleziddenti baategeezezza nti n’ababaka be balonda okubakiikirira mu palamenti tebabayambye.\nBassentebe LC1 ne LC2,


Beewaayo Kyeyagalire—Mu New York | Ogw’Okusoma\nBeewaayo Kyeyagalire—Mu New York\nWeebaze Yakuwa, Oweebwe Emikisa\nEnsonga Lwaki Tukwata Eky’Ekiro kya Mukama Waffe\nOkuba n’Obufumbo Obunywevu era obw’Essanyu\nMukkirize Yakuwa Anyweze Obufumbo Bwammwe era Abukuume\nKisoboka Okuba n’Okwagala Okwa Nnamaddala?\nBISOME MU Afrikaans Albanian Amharic Armenian Aymara Azerbaijani Azerbaijani (Cyrillic) Bengali Bicol Bulgarian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chuvash Cibemba Cinyanja Croatian Czech Danish Dutch Efik English Estonian Fijian Finnish French Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Japanese Kannada Kazakh Kikamba Kikaonde Kikuyu Kinyarwanda Kirghiz Kiribati Kirundi Kongo Korean Kwangal Kwanyama Latvian Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Marathi Mauritian Creole Maya Mongolian Ndebele Ndonga Nepali Norwegian Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swati Swedish Tagalog Tamil Tatar Telugu Tetun Dili Thai Tigrinya Tiv Tok Pisin Tshiluba Tsonga Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Venda Vietnamese Waray-Waray Wolaita Xhosa Yoruba Zapotec (Isthmus) Zulu\nOmunaala gw'Omukuumi—Ogw'Okusoma mu Kibiina | Janwali 2015\nBeewaayo Kyeyagalire—Mu New York\nEMYAKA mitono emabega, Cesar ne mukyala we, Rocio, baali babeera mu California era nga bali bulungi mu by’enfuna. Cesar yalina omulimu ogw’ekiseera kyonna ng’akola mu kkolero erikola ebyuma ebiyingiza empewo mu bizimbe. Ate Rocio yalina omulimu ogutali gwa kiseera kyonna mu ddwaliro. Baalina ennyumba eyaabwe ku bwabwe era nga tebalina baana. Naye waliwo ekintu ekyaliwo ekyakyusa obulamu bwabwe. Kintu ki ekyo?\nMu Okitobba 2009, ofiisi y’ettabi ey’omu Amerika yawandiikira ebibiina byonna mu Amerika ebbaluwa, nga basaba ab’oluganda abalina obukugu mu bintu ebitali bimu okwewaayo okuweereza ng’Ababeseri abatali ba nkalakkalira basobole okuyambako mu kugaziya Wallkill, New York, awakubirwa ebitabo. N’ab’oluganda abaalina emyaka egisukka ku egyo abayitibwa ku Beseri gye balina okuba nagyo, baali basobola okujjuza foomu. Cesar ne Rocio baagamba nti: “Okuva bwe kiri nti twali tukuze, twakiraba nti bwe tutakozesa kakisa ako, twali tuyinza obutaddamu kukafuna.” Cesar ne Rocio baawaayo okusaba kwabwe.\nAbamu ku abo abakola ogw’okuzimba mu Warwick\nWaayita omwaka nga gumu nga Cesar ne Rocio tebannayitibwa ku Beseri. Wadde kyali kityo, baliko enkyukakyuka ze baakola basobole okutuuka ku kiruubirirwa kyabwe. Cesar agamba nti: “Twalongoosa ggalagi yaffe ne tutandika okusula omwo ate ennyumba yaffe ennene gye twali tusulamu ne tugipangisa omuntu omulala. Okukola enkyukakyuka ezo kyatuyamba okuba abeetegefu okugenda okuweereza ku Beseri nga tuyitiddwa.” Kiki ekyaddirira? Rocio agamba nti: “Bwe twatandika okusula mu ggalagi, waayitawo omwezi gumu gwokka ne tuyitibwa okugenda okuweereza mu Wallkill ng’Ababeseri abatali ba nkalakkalira. Twakiraba nti Yakuwa yatuwa emikisa olw’okuba twalina kye twali tukozeewo okusobola okutuuka ku kiruubirirwa kyaffe.”\nJason, Cesar, ne William\nBAFUNYE EMIKISA MINGI OLW’OKWEFIIRIZA\nOkufaananako Cesar ne Rocio, waliwo bakkiriza bannaffe bangi abeefiirizza okusobola okuyambako mu mulimu gw’okuzimba ogukolebwa mu New York. Abamu bayambako mu mulimu gw’okuzimba ogukolebwa mu Wallkill, ate abalala bafunye enkizo okuyambako mu kuzimba awagenda okubeera ekitebe kyaffe ekikulu mu Warwick. * Waliwo ab’oluganda bangi abaleseewo amayumba gaabwe amalungi, emirimu gyabwe egisasula obulungi, n’embwa zaabwe oba kapa zaabwe ze baagala ennyo, okusobola okugaziya ku buweereza bwabwe. Ab’oluganda abo aboolese omwoyo ogw’okwefiiriza, Yakuwa abawadde emikisa mingi!\nNg’ekyokulabirako, Way, omukugu mu by’amasannyalaze, ne mukyala we Debra, bombi abanaatera okuweza emyaka 60, baatunda ennyumba yaabwe eyali mu Kansas n’ebintu byabwe ebisinga obungi ne bagenda okuweereza mu Wallkill, naye nga tebasula ku Beseri. * Wadde ng’ekyo kyali kibeetaagisa okwefiiriza ennyo, bafunye emikisa mingi. Ng’ayogera ku buweereza bwabwe ku Beseri, Debra agamba nti: “Oluusi, bwe tuba tuzimba mpulira ng’ali mu nsi empya nga tukola omulimu ogw’okuzimba, nga bwe kitera okulagibwa mu bitabo byaffe ne mu vidiyo zaffe!”\nMelvin ne Sharon baatunda ennyumba yaabwe eyali mu South Carolina awamu n’ebintu byabwe ebirala basobole okuyambako mu mulimu gw’okuzimba mu Warwick. Wadde nga beefiiriza ebintu bingi, bagitwala nga nkizo ya maanyi okwenyigira mu mulimu ogwo. Bagamba nti: “Kitusanyusa nnyo okuba nti tukola emirimu egiganyula ekibiina kya Yakuwa okwetooloola ensi yonna.”\nKenneth, omuzimbi eyali yawummula, ne Maureen, abali mu myaka 50, baava e California ne bagenda okuweereza mu Warwick. Okusobola okugenda, baasaba mwannyinaffe omu mu kibiina ekimu okusigala mu nnyumba yaabwe era ne basaba ab’eŋŋanda zaabwe okubayambako okulabirira taata wa Kenneth akaddiye. Bejjusa olw’okwefiiriza ne basobola okugenda okuweereza ku Beseri? Nedda! Kenneth agamba nti: “Wadde nga twolekagana n’okusoomooza okutali kumu nga tuweereza ku Beseri, emikisa gye tufuna mingi nnyo era tukubiriza n’abalala okulowoozaako ku ky’okuweereza ku Beseri.”\nBangi ku abo abeewaayo okuyambako mu mulimu gw’okuzimba ogukolebwa mu New York baalina okwaŋŋanga ebizibu ebitali bimu. Ng’ekyokulabirako, William ne Sandra, abali mu myaka 60, abaali babeera mu Pennsylvania, baali bulungi mu by’enfuna. Baalina kampuni ekola ebyuma ebya sipeeya era ng’ekozesa abantu 17. Ekibiina mwe baali, kye kibiina mwe baali babadde okuviira ddala mu buto. Ate era baali babeera kumpi n’ab’eŋŋanda zaabwe abasinga obungi. N’olwekyo, akakisa bwe kajja okuweereza mu Wallkill baakiraba nti baalina okuleka abantu be baali bamanyidde. William agamba nti: “Okusoomooza okusingayo okuba okw’amaanyi kwe twayolekagana nakwo kwe kuva mu bulamu bwe twali tumanyidde.” Kyokka oluvannyuma lw’okusaba ennyo Yakuwa, William ne Sandra baasalawo okugenda, era tebejjusangako olw’okusalawo okukola ekyo. William agamba nti: “Essanyu lye tufunye nga tukolera wamu n’Ababeseri tetuyinza kuligeraageranya ku kintu kirala kyonna. Nze ne Sandra tetubangako basanyufu nga bwe tuli kati!”\nAbamu ku abo abakola ogw’okuzimba mu Wallkill\nRicky, eyali maneja w’ekitongole ekimu ekizimba amayumba eky’omu Hawaii, yayitibwa okuweereza ku Beseri asobole okuyambako mu mulimu gw’okuzimba mu Warwick. Wadde nga mukyala we, Kendra, yali ayagala nnyo bagende, baalina ekintu ekyali kibeeraliikiriza ennyo. Baalina mutabani waabwe Jacob ow’emyaka 11. Baali beebuuza obanga kyali kya magezi okusengukira mu New York era obanga mutabani waabwe yandisobodde okumanyiira obulamu mu kitundu ekyo ekipya.\nRicky yagamba nti: “Twali twagala okufuna ekibiina ekirimu abaana abakola obulungi mu by’omyoyo. Twali twagala, Jacob afune emikwano emirungi.” Kyokka ekibiina kye baafuna, kyalimu abaana batono nnyo naye nga mulimu Ababeseri bangi. Ricky yagamba nti: “Oluvannyuma lw’olukuŋŋaana lwe twasooka okufuna mu kibiina ekipya, nnabuuza Jacob engeri gye yali asanzeemu ekibiina ekyo, okuva bwe kiri nti temwalimu mwana n’omu wa myaka gye. Yaŋŋamba nti, ‘Tofaayo taata, Ababeseri abakyali abato be bajja okufuuka mikwano gyange.’”\nJacob ne bazadde be nga bali wamu n’Ababeseri abali mu kibiina kyabwe\nMu butuufu, Ababeseri abakyali abato bafuuse mikwano gya Jacob. Kiki ekivuddemu? Ricky agamba nti “Lumu ekiro, nnayita ku kisenge kya mutabani wange ne ndaba ng’etaala ekyaliko. Nnalowooza nti ŋŋenda kumusanga ng’azaanya emizannyo gya kompyuta, kyokka nneewuunya nnyo okumusanga ng’asoma Bayibuli! Bwe nnamubuuza lwaki yali asoma Bayibuli ku ssaawo ezo, Jacob yaŋŋamba nti, ‘Ndi Mubeseri omuto, njagala kusoma Bayibuli njimaleko mu mwaka gumu.’” Tewali kubuusabuusa nti Ricky ne Kendra basanyufu nnyo okuba nti Ricky ayambako mu mulimu gw’okuzimba mu Warwick ate nga ne mutabani waabwe yeeyongedde okukulaakulana mu by’omwoyo.—Nge. 22:6.\nTEBEERALIIKIRIRA KINAABAAWO MU MAASO\nLuis ne Dale\nOmulimu gw’okuzimba ogukolebwa mu Wallkill ne mu Warwick gujja kutuuka ekiseera guggwe, era n’abo abagukola ekyo bakimanyi bulungi. Kyokka bakkiriza bannaffe abo si beeraliikirivu olw’ekyo kye banaakola ng’omulimu ogwo guwedde! Bangi balina endowooza ng’eya John, eyali maneja w’ekitongole ekimu ekizimba amayumba, ne mukyala we, Carmen, abaava mu Florida, ne bagenda okuweereza mu Warwick. Bagamba nti: “Tulabye engeri Yakuwa gy’atulabiriddemu. Tuli bakakafu nti Yakuwa tasobola kutuleeta wano ate oluvannyuma n’atwabulira.” (Zab. 119:116) Luis, omukugu mu kukola ebyuma ebizikiza omuliro, ne mukyala we, Quenia, abaweerereza mu Wallkill, bagamba nti: “Tulabye engeri Yakuwa gy’abadde akola ku byetaago byaffe eby’omubiri. Wadde nga tetumanyi wa gye tunaabeera, na kiki kye tunaakola okweyimirizaawo, tuli bakakafu nti Yakuwa ajja kweyongera okutulabirira.”—Zab. 34:10; 37:25.\nYAKUWA AJJA KUKUWA EMIKISA MINGI\nJohn ne Melvin\nBangi ku abo abeewaayo okuyambako mu mulimu gw’okuzimba mu New York baali balina ensonga ezitali zimu ze baali basobola okwekwasa obutagenda. Kyokka, baasalawo okugezesa Yakuwa, nga ffenna bw’atukubiriza okukola. Agamba nti: ‘Mungezese mulabe obanga siribaggulirawo ebituli eby’omu ggulu, ne mbafukira omukisa, ne wataba na bbanga we guligya.’—Mal. 3:10.\nNaawe onoogezesa Yakuwa olabe emikisa entoko gy’anaakuwa? Saba Yakuwa era otunule mu mbeera yo olabe kiki ky’oyinza okukola okusobola okwenyigira mu mulimu gw’okuzimba ogukolebwa mu New York oba awalala wonna awazimbibwa ebizimbe ebikozesebwa mu mulimu gw’Obwakabaka.—Mak. 10:29, 30.\nDale, yinginiya, ne mukyala we, Cathy, okuva mu Alabama, bakubiriza n’abalala okwenyigira mu buweereza buno. Bwe baba boogera ku ky’okuweereza mu Wallkill, bagamba nti: “Bw’oyoleka obuvumu n’ova mu bulamu bw’obadde omanyidde, ojja kulaba engeri omwoyo gwa Yakuwa gye gukolamu.” Kiki kye weetaaga okukola okusobola okwewaayo okuweereza mu ngeri eno? Dale agamba nti: ‘Olina okuba omwetegefu okwefiiriza n’okwerekereza. Bw’okola bw’otyo, tojja kwejjusa!’ Gary, okuva mu North Carolina, amaze emyaka 30 ng’akola mu by’okuzimba. Ye ne mukyala we, Maureen, ogumu ku mikisa gye bafunye mu kuweereza mu Warwick kwe “kukolerako awamu n’ab’oluganda abamaze emyaka emingi nga baweereza Yakuwa ku Beseri.” Gary agattako nti: “Okusobola okuweereza ku Beseri, olina okweggyamu omwoyo gw’okwagala ebintu, ate ng’ekyo ffenna kye twetaaga okukola mu nnaku zino ez’enkomerero.” Jason, omukugu mu by’amasannyalaze, ne mukyala we, Jennifer, okuva mu Illinois abayambako mu mulimu gw’okuzimba ogukolebwa mu Wallkill, bagamba nti omulimu ogwo gubaleetedde okwongera ‘okulowooza ku ngeri obulamu gye bunaabamu mu nsi empya.’ Jennifer agattako nti: “Kitusanyusa nnyo okukimanya nti buli kimu kye tukola Yakuwa akisiima era nti ajja kutuwa emikisa emirembe n’emirembe.”\n^ lup. 6 Laba akatabo Yearbook of Jehovah’s Witnesses aka 2014, olupapula 12-13.\n^ lup. 7 Ababeseri abatali ba kiseera kyonna era abatasula ku Beseri beesasulira aw’okusula n’ebintu ebirala bye beetaaga mu bulamu. Baweereza ku Beseri olunaku lumu oba okusingawo buli wiiki.\nOSOBOLA OKWEWAAYO OKUWEEREZA?\nKabaka Dawudi yali ayagala nnyo okuzimba ennyumba eweesa erinnya lya Yakuwa ekitiibwa. (1 Byom. 22:7) Yali ayagala okubaako ky’akolawo mu kuzimba yeekaalu esobole okuweesa Katonda ekitiibwa ne ttendo. Olowooza singa Dawudi abaddewo leero, yandiwulidde atya okulaba omulimu gw’okuzimba ogukolebwa ekibiina kya Yakuwa?\nNg’omuwendo gw’ababuulizi gugenda gweyongera era nga n’enkomerero egenda yeeyongera okusembera, obwetaavu bw’ebizimbe ebikozesebwa mu mulimu gw’Obwakabaka nabwo bugenda bweyongera. (Is. 60:22; Kaab. 2:3) Mu bizimbe ebyo bwe muli ofiisi z’amatabi, Ebizimba Ebituuza Enkuŋŋaana Ennene, Ebizimbe by’Obwakabaka, ofiisi awavvuunulirwa ebitabo, n’ebizimbe omubeera amasomero g’Obwakabaka. Okuzimba ebizimbe ebyo byonna, kyetaagisa bannakyewa bangi abalina obukugu mu mirimu egitali gimu gamba ng’okukuba ppulaani, okwerula ettaka, okuzimba, okukanika, okubalirira, okugula ebintu, okulabirira emirimu ku ssayiti, okupima ettaka, okubaggya, okwokya ebyuma, okukola ku by’amasannyalaze, n’okukola ku by’amazzi.\nNe mu nsi yo, wayinza okuba nga waliyo obwetaavu bwa maanyi mu mulimu gw’okuzimba. Ate era waliwo obwetaavu bwa maanyi obw’ab’oluganda abatuukiriza ebisaanyizo okugenda okukola ogw’okuzimba mu nsi endala. Oli mwetegefu okwenyigira mu buweereza obwo? Bwe kiba kityo, tuukirira abakadde mu kibiina kyo obabuuze ky’oyinza okukola naawe osobole okubwenyigiramu.\nWaliwo bakkiriza bannaffe bangi abakulu n’abato abafunye ku ssanyu eriva mu kwenyigira mu mulimu gw’okuzimba. Saba Yakuwa akuyambe okwagala okwenyigira mu mulimu gw’okuzimba ebizimbe ebiweesa erinnya lye ekitiibwa. Bw’onookola bw’otyo, tojja kwejjusa!\nOMUNAALA GW'OMUKUUMI—OGW'OKUSOMA MU KIBIINA Janwali 2015


Bukedde Online - Kivejinja ebyobufuzi yabisomera Buyindi\nDR. Al-Hajji Ali Kirunda Kivejinja yazaalibwa June 12, 1935 mu disitulikiti y'e Bugweri mu Busoga.\nFfamire mw'asibuka yava mu bitundu bya Bunyoro era kigambibwa nti, baava mu lulyo lwa Omukama Agutamba Nyamutukura.\nJjajja we, Ali Muwaabe kigambibwa nti, ye yatandika Obusiraamu mu bitundu bya Busoga.\nOkusoma yakutandikira mu ssomero lya Kibuli Junior School ne Busoga College Mwiri gye yava okugenda ku Madras Christian College e Buyindi gye yatikkirwa ddiguli mu by'ebisolo (Zoology).\nBwe yali e Buyindi ye yali omuwanika w'ekibiina ekigatta abayizi abava ku ssemazinga wa Afrika.\nE Buyindi, yakwatagana ne Jawaharlal Nehru Katikkiro wa Buyindi eyasooka eyamusendasenda okuyingira ebyobufuzi alwanirire obwetwaze bwa Uganda.\nMu kiseera ekyo, ekibiina ekigatta abayizi abava mu Afrika mwalimu, John Kakonge, Wadada Musani, Kintu Musoke ne Bidandi Ssali era baatandika enkolagana n'ekibiina kya Indian National Congress.\nMu 1957, wali watandikiddwawo ekibiina kya Uganda National Congress nga kikulirwa Ignatius Musaazi.\nNga Uganda enaatera okufuna obwetwaze, Kivejinja yakomawo n'aweebwa obuvunaanyzibwa bw'okukulira okunoonyereza n'okukuhhaanya amawulire mu UPC wabula mu 1965 n'agobwa mu kibiina ne batandika Sapoba Printers e Katwe ne banne oluvannyuma gye baava okwegatta ku Uganda Patriotic Movement (UPM).\nMu kalulu ka 1980, UPM yasimbawo Yoweri Kaguta Museveni, UPC n'ekawangula.\nMuseveni bwe yasalawo okugenda mu nsiko, Kivejinja yamwegattako n'aweebwa n'ekifo eky'enkizo ku kakiiko ka Resistance Council e Luweero ne mu Kampala.\nOluvannyuma, yawahhanguka n'agenda e Nairobi mu Kenya ne yeegatta ku John Patrick Amama Mbabazi eyali ku kiwayi kya NRA ekya External Wing ekyali kisinziira e Nairobi era eno yatandika n'olupapula lw'amawulire olwa Resistance News olwali lufulumya amawulire g'ebiruubirirwa bya NRA.\nE Nairobi, basajja ba Obote baamulumbayo ne bamusindiikiriza okweyongerayo mu buwahhanguse n'agenda e Vienna mu Austria. Yayitibwa Erin Lance eyali minisita w'ensonga z'amawanga g'ebweru mu Austria gye yayongerera okubunyisa enjiri ya NRA.\nBwe bawangula olutalo mu 1986, yaweereza mu Gavumenti ne ku kitebe kya NRA/M.\nYaweerezaako nga minsita w'ebigwa bitalaze, minisita w'emirimu n'enguudo, minisita wa guno na guli, minisita omubeezi ow'ensonga z'amawanga g'ebweru, omumyuka w'omulungamya w'ebyobufuzi mu ggwanga, minisita w'amawanga ga East Afrika n'omumyuka wa Katikkiro wa Uganda ow'okubiri ekifo ky'afiiriddemu. Yalondebwa mu June 2016.\nYe yali omubaka wa Bugweri mu lukiiko lwa CA wakati wa 1994 ne 1996 era yaliko omubaka wa Palamenti owa Bugweri okuva mu 1996 okutuuka 2001.\nMu 1979, y'omu ku baatandika olupapula lwa Weekly Topic oluvannyuma olweyubula ne lufuuka Daily Monitor. Y'omu ku baatandika yunivasite y'Obusiraamu e Mbale.\nMunnayuganda ow'e London asazeeko mukazi we obulago


Bukedde Online - Balonze akakiiko k’emikolo gy’omusumba w’e Masaka omuggya\nBalonze akakiiko k’emikolo gy’omusumba w’e Masaka omuggya\nBabakutte lwa kuggya ssente ku yasobeza ku...\nApakudde mmotoka n’ekola akabenje n’emutta...\nAdded 25th April 2019\nOmusumba Kaggwa ( ku ddyo) ne Serverus Jjumba alinda okutuuzibwa.\nABAKRISTU mu ssaza ly’e Masaka batandise okwetegekera okutuuza Omusumba omuggya ow’essaza lino nga July 6, 2019. Omukolo gwakubeera ku kisaawe okumpi ne Lutikko y’e Kitovu.\nMu kiwandiiko ekyafulumiziddwa wiiki ewedde nga kiteereddwaako omukono gw’omubaka wa Paapa mu Uganda, Bianco Luigi kyalaze nti Paapa Francis yalonze abadde Viika Genero w’essaza lino Musinyooli Serverus Jjumba okudda mu bigere by’Omusumba John Baptist Kaggwa abadde Omusumba w’essaza lino okuva mu 1995. Omusum,ba Kaggwa omwaka oguwedde bwe yawezezza emyaka 75 egyessalira gy’alina okuwummulirako obuweereza buno.\nServerus Jjumba bamuzaala Bulando - Bujja mu ggombolola y’e Buwungu okumpi ne Kitovu e Masaka ng’alina emyaka 57. Akoledde mu ssaza lino mu bifo ebyenjawulo nga yaliko omuwandiisi w’essaza kyokka waafunidde obukulu buno nga ye mubeezi w’Omusumna Kaggwa.\nBaalonze olukiiko olukulirwa Rev. Fr. George Lubega n’omuwanika Rev. Fr. Ssemakula okutandika okulongoosa n’okuyooyoota ekisaawe awagenda okubeera emikolo. Olukiiko luno lwe lwaweereddwa omulimu gw’okunoonya ssente ezigenda okutegeka omukolo guno.\nOlukiiko luno era lwamaze okutuukirira disititulikiti y’e Masaka ekulemberwa ssentebe Jude Mbabaali ne Meeya wa Masaka, Godfrey Kayemba Afaayo okubawa ebyuma ebigenda okweyambisibwa okusenda ekifo kino n’okubayamba okutereeza enguudo ezituuka mu kifo kino omukolo gugende okutuuka ng’ekifo kiyooyooteddwa bulungi.\nEssaza ly’e Masaka litwala disitulikiti y’e Masaka, Kalungu, Ssembabule, Lwengo, Bukomansimbi, Rakai, Kyotera, Lyantonde ne Kalangala. Abaaali bakulembeddeko essaza lino kuliko; Omuzungu omugenzi Henry Streicher (Sitenseera) 1897-1933, omugenzi Joseph Kiwanuka Nakabaale 1939-1961 n’omugenzi Adrian Kivumbi Ddungu 1962-1998 ng’Omusumba John Baptist Kaggwa gwe yaddira mu bigere nga nga naye yawummudde Serverus Jjumba n’adda mu kifo kye\nRakai, Kyotera, Lyantonde\nFaaza atabuse n’omusumba Kaggwa lwa ssente\nPookino avumiridde enkola y'okukyusa ekkomo ku myaka gya Pulezidenti